open-index/open-wikipedia-markdown huggingface dataset:
วัดน้ำเชี่ยว

**วัดน้ำเชี่ยว** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลน้ำเชี่ยว อำเภอแหลมงอบ จังหวัดตราด วัดเป็นที่ตั้งของสำนักปฏิบัติธรรมประจำจังหวัดตราด แห่งที่ 13 เจ้าอาวาส คือ พระครูโสภณสุตวัฒน์ สุขเอสโก

วัดน้ำเชี่ยว เดิมชื่อ **วัดอินทราราม** ประกาศจัดตั้งเมื่อ พ.ศ. 2310 และได้รับพระราชทานวิสุงคามสีมาเมื่อวันที่ 27 พฤษภาคม พ.ศ. 2526 วัดน้ำเชี่ยวได้รับเลือกจากสำนักงานพระพุทธศาสนาแห่งชาติ ให้เป็นวัดพัฒนาตัวอย่าง ประจำปี พ.ศ. 2548 

พระบาทสมเด็จพระจุลจอมเกล้าเจ้าอยู่หัว เคยเสด็จมาประทับที่วัดน้ำเชี่ยวใน ร.ศ. 130 ภายในวัดมีพระบรมสารีริกธาตุ และพระประจำวันเกิดปางต่าง ๆ

อาคารเสนาสนะ ประกอบด้วย อุโบสถ กว้าง 8 เมตร ยาว 24 เมตร เป็นอาคารคอนกรีตเสริมเหล็ก สร้างเมื่อ พ.ศ. 2526 ศาลาการเปรียญ กว้าง 14 เมตร ยาว 42 เมตร เป็นอาคารคอนกรีตเสริมเหล็ก สร้างเมื่อ พ.ศ. 2511 กุฏิสงฆ์ จำนวน 4 หลัง เป็นอาคารไม้ 1 หลัง อาคารครึ่งตึกครึ่งไม้ 3 หลัง และอาคารตึก 1 หลัง ปูชนียวัตถุมีพระพุทธรูปศิลปะรัตนโกสินทร์ 3 องค์

## อ้างอิง

น้ำเชี่ยว
หมวดหมู่:อำเภอแหลมงอบ
ไฮโซขี้ลืมกับยัยขี้จำ

**ไฮโซขี้ลืมกับยัยขี้จำ** () เป็นละครโทรทัศน์เกาหลีใต้ปี 2018 นำแสดงโดยคิม จ็อน-มย็อน (ซูโฮ จากวงเอ็กโซ), ฮา ย็อน-ซู, โอ ชาง-ซ็อก และคิม เย-ว็อน รีเมคมาจากซีรีส์ญี่ปุ่นเรื่องเก๊กนัก รักซะให้เข็ด (2012) ออกอากาศตอนแรกทางช่องเอ็มบีเอ็น และดราแม็กซ์ เมื่อวันที่ 9 พฤษภาคม 2018 โดยออกอากาศทุกวันพุธและพฤหัสบดี เวลา 23:00 น. (เวลามาตรฐานเกาหลี)

## เรื่องย่อ
ไฮโซขี้ลืมกับยัยขี้จำ บอกเล่าเรื่องราวของ อี ยู-ชาน (คิม จ็อน-มย็อน) โปรแกรมเมอร์หนุ่มอัจฉริยะและซีอีโอของบริษัทไอที เน็กซ์อิน ที่ไม่สามารถจดจำใบหน้าของ คิม พุน-ฮง รักแรกของเขาได้เนื่องจากความผิดปกติจากภาวะไม่รู้ใบหน้า และคิม โบ-รา (ฮา ย็อน-ซู) นักศึกษาสาวมหาวิทยาลัยที่มีความจำเสมือนซูเปอร์คอมพิวเตอร์ แอลฟาโกะ และกำลังมองหางานทำ ในการสัมภาษณ์งานที่เน็กซ์อิน ซึ่งมีผู้สมัครงานจำนวนมาก ยู-ชานดูถูกเหยียดหยามผู้สมัครงานหลายคน โดยเฉพาะโบ-รา แม้เธอจะแสดงให้เห็นถึงความจำอันน่าทึ่งของเธอแล้วก็ตาม แทนที่จะถอยเหมือนผู้สมัครคนอื่น ๆ เธอเลือกที่จะยืนหยัดและเผชิญหน้ากับเขาอย่างตรงไปตรงมา ก่อนจะไล่โบ-ราออกไป หลังจากล้อเลียนเธอว่าเป็น 'ราชินีแห่งการท่องจำ' เขาได้ยินเธอพูดชื่อจริงของเธอว่า 'คิม พุน-ฮง' เรื่องนี้ทำให้ยู-ชานรู้สึกไม่สบายใจ ไม่กี่วันต่อมา คณะผู้บริหารของเน็กซ์อิน ตัดสินใจว่าจำเป็นต้องจ้างคนที่มีความจำเหมือนกับภาพถ่าย พวกเขาพยายามค้นหาใบสมัครงานของคิม พุน-ฮง แต่ในตอนแรกไม่พบ ต่อมา มิน แท-จู (โอ ชัง-ซ็อก) เพื่อนและผู้ร่วมก่อตั้งบริษัทกับยู-ชาน จำภาพถ่ายของโบ-ราได้ ทำให้โบ-ราได้รับข้อเสนองานชั่วคราว

## นักแสดง
### นักแสดงหลัก
* คิม จ็อง-มย็อน แสดงเป็น อี ยู-ชาน
: โปรแกรมเมอร์อัจฉริยะและซีอีโอของบริษัทเกม "เน็กซ์อิน" เขามีความผิดปกตจากภาวะไม่รู้ใบหน้า ทำให้ไม่สามารถจำใบหน้าของคนที่เขารักได้
* ฮา ย็อน-ซู แสดงเป็น คิม โบ-รา
: บัณฑิตจบใหม่ที่ยังว่างงาน แต่มีความฝันอยากทำงานที่บริษัท "เน็กซ์อิน" เธอมีความคิดในแง่บวกและมีความจำเป็นเลิศ

## อ้างอิง

หมวดหมู่:ละครโทรทัศน์เกาหลีใต้ในปี พ.ศ. 2561
หมวดหมู่:ละครโทรทัศน์แนวสุขนาฏกรรมจินตนิยมเกาหลีใต้
หมวดหมู่:ละครโทรทัศน์ภาษาเกาหลี
ชูยู

**ชูยู** (, 1341-1427) ชื่อรอง **ซงจี** (宗吉) และตั้งชื่อเล่นให้ตนเองว่า **ซุนจ้าย** (存齋) เป็นนักเขียนนวนิยายชาวจีนที่อาศัยอยู่ในราชวงศ์หมิง และผลงานของเขาได้สร้างแรงบันดาลใจให้กับงานแนวแฟนตาซีประเภทใหม่ที่มีนัยทางการเมืองของราชวงศ์ชิง

เกิดที่เมืองเฉียนถัง (錢塘, ปัจจุบันคือเมืองหางโจวชูยูเป็นที่รู้จักในฐานะกวีวัยรุ่น เขาเริ่มต้นทำงานเป็นครูในเมืองหลินอัน (臨安) และต่อมาได้รับการเลื่อนตำแหน่งเป็นหัวหน้าเลขานุการ ของอาณาจักรโจว (周) แต่ในช่วงที่อาชีพการงานของเขารุ่งเรืองที่สุด เขาถูกพัวพันในข้อพิพาทระหว่างจักรพรรดิหงอู่กับจูซู่และถูกจำคุกในปี 1408

หลังจากได้รับการปล่อยตัวในปี 1425 เขาทำงานเป็นครูสอนพิเศษในราชสำนักของขุนนางอิงกั๋ว กง (英國公) เขาได้รับตำแหน่งกลับคืนเป็นข้าราชการ แต่ไม่นานเขาก็ลาออก และไม่เคยกลับเข้าสู่โลกของการเมืองอีกเลย ผลงานของเขาแม้จะให้ความบันเทิง แต่ก็มีนัยแฝงที่แสดงถึงความกังวลและความไม่พอใจที่เขามีต่อตระกูลจูและการเมืองของราชวงศ์หมิง

## ผลงาน
* *Records by the Trimmed Lamp* (剪燈錄, *Jiandeng Lu*) : 40 เล่ม
* *[[เจี้ยนเติ้ง ซินหัว|New Stories to Trim the Lamp By]]* (剪燈新話, *Jiandeng Xinhua*) : 4 เล่ม

## อ้างอิง

หมวดหมู่:บุคคลที่เกิดในปี พ.ศ. 1884
หมวดหมู่:บุคคลที่เสียชีวิตในปี พ.ศ. 1970
หมวดหมู่:นักเขียนจากหางโจว
หมวดหมู่:บุคคลในยุคราชวงศ์หยวน
หมวดหมู่:บุคคลในยุคราชวงศ์หมิง
หมวดหมู่:นักเขียนนวนิยายชายชาวจีน
หมวดหมู่:นักประพันธ์นวนิยายในศตวรรษที่ 15
หมวดหมู่:นักเขียนชาวจีนในศตวรรษที่ 15
ค่ายผู้ลี้ภัยอัชชาฏี

**อัชชาฏี** () มีอีกชื่อว่า **ชาฏี** หรือ **บีชแคมป์** () เป็นค่ายผู้ลี้ภัยปาเลสไตน์ในนครกาซา เขตผู้ว่าการกาซา ฉนวนกาซาตอนเหนือริมทะเลเมดิเตอร์เรเนียน

อัชชาฏีได้รับการสถาปนาใน ค.ศ. 1948 เมื่อชาวปาเลสไตน์ประมาณ 23,000 คนหนีหรือถูกขับไล่จากนครจาฟฟา, โลด และเบียร์ชีบา กับหมู่บ้านโดยรอบในช่วงสงครามอาหรับ-อิสราเอล ค.ศ. 1948 พื้นที่ทั้งหมดของค่ายนี้อยู่ที่ 520 ดูนัม 

สำนักงานสถิติกลางแห่งปาเลสไตน์รายงานว่า อัชชาฏีมีประชากรใน ค.ศ. 2017 ที่ 40,734 คน เมื่อเดือนกรกฎาคม ค.ศ. 2023 สำนักงานบรรเทาทุกข์และจัดหางานของสหประชาชาติ (UNRWA) รายงานผู้ลี้ภัยที่ 90,173 คน ค่ายนี้เป็นค่ายผู้ลี้ภัยในดินแดนปาเลสไตน์ที่ใหญ่เป็นอันดับ 3

ปัจจุบันค่ายนี้อยู่ภายใต้การควบคุมของกองกำลังป้องกันอิสราเอล

## ประวัติ
อัชชาฏีได้รับการสถาปนาใน ค.ศ. 1948 เมื่อชาวปาเลสไตน์ประมาณ 23,000 คนที่หนีหรือถูกขับไล่โดยทหารอาสาไซออนิสต์จากนครจาฟฟา, โลด และเบียร์ชีบา กับหมู่บ้านโดยรอบในช่วงสงครามอาหรับ-อิสราเอล ค.ศ. 1948 ใน ค.ศ. 1971 ทางการอิสราเอลทำลายที่พักพิงกว่า 2,000 แห่งเพื่อขยายถนน ด้วยเหตุผลด้านความปลอดภัย ผู้ลี้ภัยประมาณ 8,000 คนถูกบังคับให้ออกจากค่ายไปยังโครงการบ้านจัดสรรที่ชัยค์ริฎวานในนครกาซา

ใน ค.ศ. 2023 อัชชาฏีถูกโจมตีทางอากาศหลายครั้งในช่วงสงครามอิสราเอล–ฮะมาส จากนั้นในวันที่ 10 พฤศจิกายน เมื่ออิสรเาอลเข้ารุกรานฉนวนกาซา กองกำลังป้องกันอิสราเอลกล่าวว่าพวกเขาสังหารฝ่ายฮะมาสในพื้นที่อัชชาฏีประมาณ 150 คน ต่อมาเดือนพฤศจิกายนปีเดียวกัน กองกำลังป้องกันอิสราเอลเข้ายึดครองพื้นที่นี้ทั้งหมด

## อ้างอิง

## แหล่งข้อมูลอื่น
* Beach, articles from UNWRA
ซารีไนอา

**ซารีไนอา** (ซากา: ;  ; ) หรือ **ซารีนา** เป็นราชินีแห่งหนึ่งในชนเผ่าซากา หรือดาฮาเอ ในศตวรรษที่ 7 ก่อน ค.ศ. ซึ่งกล่าวถึงโดยดิโอโดรุส ซิกูลุส นักเขียนชาวกรีก

## พระนาม
พระนาม  เป็นรูปภาษาละตินจากพระนามในภาษากรีกว่า  () ซึ่งเป็นรูปแผลงเป็นกรีกจากพระนามภาษาซากาว่า  หมายถึง "ผู้เป็นทอง"  เป็นพระนามแบบตัดคำจากศัพท์อิหร่านเก่าว่า  หมายถึง "ทอง" กับคำปัจจัย 

## ความเป็นประวัติศาสตร์
Rüdiger Schmitt นักอิหร่านวิทยารายงานว่า ซารีไนอาเป็นบุคคลในตำนาน ส่วน Adrienne Mayor นักประวัติศาสตร์ เสนอแนะว่า พระนามเป็นบุคคลทางประวัติศาสตร์

## อ้างอิง

## ข้อมูล

* 
* 
*
กีฬาฟุตบอลในโอลิมปิกฤดูร้อน 2024 – ทีมชาย รอบชิงชนะเลิศ

การแข่งขัน **ฟุตบอลโอลิมปิกฤดูร้อน 2024 นัดชิงเหรียญทอง** จะเป็นฟุตบอลนัดหนึ่งที่จะตัดสินเหรียญทองผู้ชนะของ ฟุตบอลทีมชาย ที่ โอลิมปิกฤดูร้อน 2024. แมตช์นี้จะเป็นนัดชิงชนะเลิศครั้งที่ 26 ของทัวร์นาเมนต์ฟุตบอลชายในโอลิมปิก, เป็นการแข่งขันทุกๆ 4 ปีระหว่างทีมชาติชายที่มีอายุต่ำกว่า 23 ปีของสมาคมสมาชิกของ ฟีฟ่า เพื่อตัดสินหาแชมป์โอลิมปิก. แมตช์นี้จะจัดขึ้นที่ ปาร์กเดแพร็งส์ ในกรุง ปารีส, ประเทศฝรั่งเศส, ในวันที่ 9 สิงหาคม ค.ศ. 2024. นี่เป็นรอบชิงชนะเลิศฟุตบอลชายโอลิมปิกครั้งแรกที่จัดขึ้นก่อน ทีมหญิง รอบชิงชนะเลิศ.

## เส้นทางสู่นัดชิงชนะเลิศ

## แมตช์

### รายละเอียด




## หมายเหตุ

## อ้างอิง

หมวดหมู่:กีฬาฟุตบอลในโอลิมปิกฤดูร้อน 2024 – ทีมชาย
2024
คาโอรุ วาดะ

เป็นนักประพันธ์และผู้เรียบเรียงดนตรีชาวญี่ปุ่นเขาได้ประพันธ์ดนตรีประกอบสำหรับซีรีส์อนิเมะหลายเรื่อง รวมถึง *[[อินุยาฉะ เทพอสูรจิ้งจอกเงิน]]*, *[[ดี.เกรย์แมน (ซีรีส์อนิเมะทางโทรทัศน์)|ดี.เกรย์แมน]]*, *[[เซนต์เซย์ย่า ภาค The Lost Canvas จ้าวนรกฮาเดส]]*, *[[ซามูไรเซเว่น]]* และล่าสุดคือ *[[เทสล่าโน้ต]]*

นอกจากนี้ เขายังเป็นที่รู้จักในวงกว้างมากขึ้นในกลุ่มผู้เล่นเกมทั่วโลก จากการเรียบเรียงเพลงประกอบเกมดังอย่างคิงดอมฮาตส์ และคิงดอมฮาตส์ II ให้เป็นเวอร์ชั่นสำหรับวงออร์เคสตราและเปียโน

วาดะพร้อมกับนักดนตรีคนอื่น ๆ ศึกษาที่วิทยาลัยดนตรีโตเกียว โดยมีอาจารย์ผู้ทรงคุณวุฒิอย่างอากิระ อิฟุกูเบะ และเซอิ อิเคโนะ เป็นผู้ถ่ายทอดวิชาความรู้ เขาแต่งงานกับอากิโกะ นาคากาวะ นักพากย์หญิงจากเรื่องอินุยาฉะ เทพอสูรจิ้งจอกเงิน ซึ่งพากย์เสียงโซตะ ฮิงูราชิในอนิเมะเรื่องนั้น

## ผลงาน
### อนิเมะ

### วีดีโอเกมส์

## อ้างอิง

## แหล่งข้อมูลอื่น
* 
* Discography at VGMdb
* 
* 
* Kaoru Wada search results at Media Arts Database 
* Kaoru Wada at Oricon
* 
* Interview at RocketBaby
หมวดหมู่ฉบับร่าง
เพลงรักผาปืนแตก

**เพลงรักผาปืนแตก** เป็นละครโทรทัศน์ไทยแนวแอ็คชั่น ดราม่า และเพลงลูกทุ่ง ผลิตในรูปแบบละครแนวตะวันตก ออกอากาศทางช่อง 7HD ระหว่างวันที่ 4 กรกฎาคม ถึง 24 สิงหาคม พ.ศ. 2557 ทุกวันศุกร์ เสาร์ และอาทิตย์ เวลา 20:20 น. (เวลามาตรฐานไทย) มีจำนวนทั้งสิ้น 23 ตอน

ต่อมาในช่วงกลางปี 2563 ทางช่อง 7 เอชดีได้นำละครเรื่อง เพลงรักผาปืนแตก กลับมารีรันอีกครั้งหนึ่ง ซึ่งในขณะนั้นอยู่ในช่วงการเลือกตั้งซ่อมสมาชิกสภาผู้แทนราษฎรจังหวัดสมุทรปราการ เขต 5 พอดี จึงได้มีผู้ร้องเรียนไปยังคณะกรรมการการเลือกตั้งให้แจ้งไปทางช่อง 7 เอชดีเพื่อให้ระงับการออกอากาศเนื่องจากหนึ่งในนักแสดงคือกรุงศรีวิไล สุทินเผือก ซึ่งรับบท หลวงพ่อสิน เป็นหนึ่งในผู้สมัครรับเลือกตั้ง รวมถึงตรวจสอบช่อง 7 เอชดี และกรุง ศรีวิไล ว่ากระทำผิดกฎหมายประกอบรัฐธรรมนูญว่าด้วยการเลือกตั้งสมาชิกสภาผู้แทนราษฎร ก่อนที่ในเวลาต่อมาทาง กกต. จะตีตกคำร้องดังกล่าว

## เนื้อเรื่อง
บ้านผาปืนแตกในช่วงปี 2512–2520 เรื่องราวเริ่มต้นเมื่อ **เชน พนัญเชิง** (ศรัณย์ ศิริลักษณ์) หนุ่มอารมณ์ร้อนซึ่งไปรับราชการเป็นตำรวจตระเวนชายแดนเดินทางกลับบ้านเกิด ที่บ้านผาปืนแตกและพบว่า **เนื้อทอง** (อธิชนัน ศรีเสวก) คนรักของเขาต้องแต่งงานกับ **ชาติ ตะลุมพุก** (ณัฐวัฒน์ เปล่งศิริวัธน์) ศัตรูตัวฉกาจ เขาจึงวางแผนจะพาเนื้อทองหนี แต่สุดท้ายกลับจับตัว **วัลภา** (แซมมี่ เคาวเวลล์) มาแทน ทำให้เกิดเรื่องราววุ่นวายตามมา

## นักแสดง

## อ้างอิง

หมวดหมู่:ละครโทรทัศน์ไทยในปี พ.ศ. 2557
หมวดหมู่:ละครโทรทัศน์ไทยแนวแอ็คชั่น
หมวดหมู่:ละครโทรทัศน์โดยพอดีคำ
หมวดหมู่:ละครโทรทัศน์ที่กำกับโดย สยาม น่วมเศรษฐี
หมวดหมู่:ละครโทรทัศน์ช่อง 7 เอชดี
หมวดหมู่:ละครโทรทัศน์ภาษาไทย
หมวดหมู่:ละครโทรทัศน์แนวย้อนยุคไทย
หมวดหมู่:ละครโทรทัศน์ไทยในคริสต์ทศวรรษ 2010
หมวดหมู่:ละครโทรทัศน์แนวเพลงไทย
หมวดหมู่:ละครโทรทัศน์แนวรักชีวิตไทย
เครซี

***เครซี*** เป็นอีพีที่สี่ของเกิร์ลกรุปเกาหลีใต้เลเซราฟิม วางจำหน่ายโดยซอร์ซมิวสิกเมื่อวันที่ 30 สิงหาคม ค.ศ. 2024 และมีห้าเพลงรวมทั้งซิงเกิลที่มีชื่อเดียวกัน อีพีมีดนตรีหลายสไตล์ รวมถึง อีดีเอ็ม เฮาส์ ร็อก และ ฮิปฮอป

## การโปรโมต
ก่อนที่จะปล่อยอีพี เลเซราฟิมได้โพสต์วิดีโอแดนซ์ชาเลนจ์บนโซเชียลมีเดียของพวกเธอเมื่อวันที่ 23 สิงหาคม โดยนำเสนอท่าเต้นโว้กสำหรับเพลงไตเติล และเพื่อเป็นการเฉลิมฉลองการเปิดตัวอีพี ซอร์ซมิวสิกได้จัดงานปาร์ตีเปิดตัวอัลบั้มในโซลเมื่อวันที่ 29 และ 30 สิงหาคม โดยมีนิทรรศการภาพถ่ายและการฟังพร้อมคำบรรยายจากสมาชิก ในขณะที่เกฟเฟนเรเคิดส์จัดงานปาร์ตีเปิดตัวในลอสแองเจลิสเมื่อวันที่ 30 สิงหาคม และได้เริ่มอีซีเครซีฮอตทัวร์ในปี ค.ศ. 2025 เพื่อโปรโมตอีพีนี้ รวมถึงอีพีอื่น ๆ ได้แก่ *[[อีซี]]* (2024) และ *[[ฮอต]]* (2025)

## การตอบรับ
David Crone จาก*[[ออลมิวสิก]]*เรียกอัลบั้มนี้ว่า "ผลงานที่ก้าวไปข้างหน้าอย่างเห็นได้ชัด" เมื่อเทียบกับผลงานก่อน ๆ ของกลุ่ม และแสดงความคิดเห็นว่า "เครซี" "มีโอกาสที่จะกลายเป็นเพลงฮิตติดชาร์ตในคลับ" ฮัน ซ็องฮย็อน จาก *[[IZM]]* ให้คะแนนอัลบั้มนี้ 2 จาก 5 ดาว โดยวิจารณ์เนื้อเพลงและเปรียบเทียบอัลบั้มนี้กับเพลงตะวันตกในแง่ลบ เช่น อัลบั้ม*[[เรพิวเทชัน]]* (2017) ของเทย์เลอร์ สวิฟต์ และเพลง "Yes, And?" (2024) ของอารีอานา กรานเด

## รายชื่อเพลง

## ชาร์ต

### ชาร์ตประจำสัปดาห์

### ชาร์ตประจำเดือน

### ชาร์ตสิ้นปี

## การรับรอง

## ประวัติการวางจำหน่าย

## อ้างอิง

หมวดหมู่:อีพีในปี พ.ศ. 2567
หมวดหมู่:อีพีภาษาเกาหลี
หมวดหมู่:อีพีของเลเซราฟิม
หมวดหมู่:อีพีของค่ายซอร์ซมิวสิก
หมวดหมู่:อีพีของค่ายเกฟเฟนเรเคิดส์
รัวร์

**รัวร์** ( ;  , also *Ruhrpott* ) ยังเรียกอีกอย่างว่า **เขต**รัวร์ บางครั้งเรียกว่า **อำเภอรัวร์** หรือ **หุบเขารัวร์** เป็นเขตเมืองแบบพหุศูนย์กลางในรัฐนอร์ทไรน์-เว็สท์ฟาเลิน ประเทศเยอรมนี ด้วยความหนาแน่นของประชากรประมาณ 2,800 คน/ตารางกิโลเมตร และประชากรมากกว่า 5 ล้านคน(ค.ศ. 2017) เป็นเขตเมืองที่ใหญ่ที่สุดในเยอรมนีและเป็นเขตเมืองที่สามของสหภาพยุโรป ประกอบไปด้วยเมืองใหญ่หลายเมืองที่มีแม่น้ำรัวร์อยู่ทางตอนใต้ แม่น้ำไรน์อยู่ทางตะวันตก และแม่น้ำลิพ์เพออยู่ทางตอนเหนือ ส่วนทางตะวันตกเฉียงใต้ มีอาณาเขตติดกับดินแดนแบร์กิสเชส ถือว่าเป็นส่วนหนึ่งของเขตมหานครแม่น้ำไรน์-รัวร์ที่มีประชากรมากกว่า 10 ล้านคน ซึ่งเป็นเมืองที่ใหญ่ที่สุดเป็นอันดับสามในยุโรปตะวันตก รองลงจากลอนดอนและปารีส

เมืองต่าง ๆ ในรูห์ จากตะวันตกไปตะวันออก ได้แก่ ดืสบวร์ค โอเบอร์เฮาเซิน บอตทรอป มืลไฮม์อันแดร์รัวร์ เอ็สเซิน เก็ลเซินเคียร์เชิน โบคุม แฮร์เนอ ฮาเกิน ดอร์ทมุนท์ ฮัมม์ และอำเภอเวเซิล เรคลิงเฮาเซิน อุนนา และเอเนเป-รูห์-ไครส์ เมืองที่มีประชากรมากที่สุดคือ  ดอร์ทมุนท์ (มีประชากรประมาณ 612,065 คน) เอ็สเซิน (ประมาณ 583,000 คน) และดืสบวร์ค (ประมาณ 497,000 คน)

## อ้างอิง

หมวดหมู่:เมืองในรัฐนอร์ทไรน์-เว็สท์ฟาเลิน
อ็องตอนี อามีราตี

**อ็องตอนี อามีราตี** (; เกิดวันที่ 16 กรกฎาคม ค.ศ. 2003) เป็นนักกรีฑาชาวฝรั่งเศสที่เชี่ยวชาญในด้านกระโดดค้ำถ่อ เขาได้รับเหรียญทองในการแข่งขันกรีฑาชิงแชมป์โลก รุ่นอายุไม่เกิน 20 ปี เมื่อปี 2022

## อาชีพ
ในเดือนมิถุนายน ค.ศ. 2021 เขาสร้างสถิติใหมในประเทศด้วยการกระโดดค้ำถ่อสูง 5.72 เมตรในการแข่งขันสำหรับผู้มีอายุไม่เกิน 20 ปีที่ซาล็อง-เดอ-พรอว็องส์ เดือนถัดมา เขาได้รับเหรียญทองในการแข่งขันยุโรปอายุไม่เกิน 20 ปีที่ทาลลินน์ด้วยการกระโดสูงถึง 5.64 เมตร

อามีราตีเข้ารอบในโอลิมปิกฤดูร้อน 2024 อย่างไรก็ตาม เขาไม่สามารถเข้าสู่รอบชิงชนะเลิศจากการกระโดดค้ำถ่อขาลงที่ไม่ประสบความสำเร็จ

## สถิติ

## อ้างอิง

หมวดหมู่:นักกระโดดค้ำถ่อชายชาวฝรั่งเศส
ครูแชวอ

**ครูแชวอ** (, ; ) เป็นเมืองทางตะวันตกของประเทศมาซิโดเนียเหนือ ชื่อในภาษามาซิโดเนียหมายถึง 'สถานที่แห่งต้นแพร์' ถือเป็นเมืองที่สูงที่สุดของประเทศและหนึ่งในเมืองที่สูงที่สุดในบอลข่าน โดยตั้งอยู่ในความสูงเหนือระดับน้ำทะเล 1,350 เมตร (4,429 ฟุต) เมืองนี้เป็นเมืองหลักของเทศบาลครูแชวอ

## อ้างอิง

## แหล่งข้อมูลอื่น
*
*
งอก๋ง

**งอก๋ง** ( ค.ศ. 226-257)  มีชื่อในภาษาจีนกลางว่า **อู๋ กาง** () เป็นขุนนางของรัฐวุยก๊ก (魏國 *เว่ย์กั๋ว*) ในยุคสามก๊ก (三國 *ซานกั๋ว*) ของจีน มีตำแหน่งเป็นหัวหน้าเสมียน (長史 *จ๋างฉื่อ*) ของจูกัดเอี๋ยน (諸葛誕 *จูเก่อ ต้าน*) ขุนพลของรัฐวุยก๊ก เป็นผู้สืบเชื้อสายรุ่นที่ 16 ของหงอหยวย (吳芮 *อู๋ รุ่ย*) ขุนพลในยุคราชวงศ์ฮั่นตะวันตก (西漢 *ซีฮั่น*)

## ประวัติ
*[[ชื่อชัวซิน-ยฺหวี่]]* (世說新語) บันทึกว่าเมื่อ ค.ศ. 226 มีชาวง่อก๊ก (吳國 *อู๋กั๋ว*) กลุ่มหนึ่งขุดสุสานของหงอหยวย (吳芮 *อู๋ รุ่ย*) ผู้เป็นอ๋องแห่งเตียงสา (長沙王 *ฉางชาหวาง*) เพื่อจะนำอิฐและกระเบื้องไปใช้สร้างศาลให้ซุนเกี๋ยน (孫堅 *ซุน เจียน*) ในอำเภอหลินเซียง (臨湘) ศพของหงอหยวยยังคงสภาพดีเหมือนเมื่อยังมีชีวิต และเสื้อผ้าก็ไม่เปื่อย ในปีถัดมา ชายคนหนึ่งที่อยู่ในกลุ่มคนที่ร่วมขุดสุสานเห็นงอก๋งจึงพูดว่า "ท่านดูคล้ายอ๋องแห่งเตียวสาหงอหยวย แต่ร่างเล็กกว่าเล็กน้อย" งอก๋งได้ยินก็ตกใจพูดว่า "เป็นบรรพบุรุษของข้าเอง ท่านเห็นได้อย่างไร" คนผู้นั้นก็เล่าเรื่องเมื่อปีก่อนให้ฟัง งอก๋งจึงถามว่า "ท่านฝังศพกลับไปหรือไม่" คนผู้นั้นตอบว่า "ฝังทันทีเลย" นับตั้งแต่ปีที่หงอหยวยเสียชีวิตจนกระทั่งการขุดสุสานนั้นเป็นช่วงเวลาสี่ร้อยกว่าปี

เมื่อ ค.ศ. 257 จูกัดเอี๋ยน (諸葛誕 *จูเก่อ ต้าน*) ก่อกบฏที่อำเภอฉิวฉุน (壽春 *โช่วชุน*; อยู่บริเวณอำเภอโช่ว นครลู่อาน มณฑลอานฮุยในปัจจุบัน) เพื่อต่อต้านสุมาเจียว (司馬昭 *ซือหม่า เจา*) ผู้สำเร็จราชการแทนพระองค์ของรัฐวุยก๊ก (魏國 *เว่ย์กั๋ว*) จูกัดเอี๋ยนมอบหมายงอก๋งที่เป็นหัวหน้าเสมียนของตนให้พาจูกัดเจ้ง (諸葛靚 *จูเก่อ จิ้ง*) บุตรชายไปรัฐง่อก๊กเพื่อขอให้ง่อก๊กที่เป็นรัฐอริของวุยก๊กมาช่วยสนับสนุนการก่อกบฏ โดยให้จูกัดเจ้งอยู่เป็นตัวประกันในง่อก๊ก

## ในนวนิยาย ''สามก๊ก''
งอก๋งปรากฏเป็นตัวละครในนวนิยายอิงประวัติศาสตร์ในคริสต์ศตวรรษที่ 14 เรื่อง *[[สามก๊ก]]* (三國演義 *ซานกั๋วเหยี่ยนอี้*) ซึ่งเล่าเรื่องเหตุการณ์ก่อนและระหว่างยุคสามก๊ก โดยถูกกล่าวถึงในตอนที่ 111  หลังจากงอก๋งขอความช่วยเหลือจากง่อก๊กได้สำเร็จแล้วก็กลับมาที่อำเภอฉิวฉุนเพื่อรายงานให้จูกัดเอี๋ยนทราบ

## ดูเพิ่ม
* รายชื่อบุคคลในยุคสามก๊ก

## หมายเหตุ

## อ้างอิง

## บรรณานุกรม
* ตันซิ่ว (คริสต์ศตวรรษที่ 3). *[[สามก๊กจี่]]* (*ซานกั๋วจื้อ*).
* เผย์ ซงจือ (คริสต์ศตวรรษที่ 5). *[[อรรถาธิบายสามก๊กจี่]]* (*ซานกั๋วจื้อจู้*).
* ล่อกวนตง (คริสต์ศตวรรษที่ 14). *[[สามก๊ก]]* (*ซานกั๋วเหยี่ยนอี้*).
* หลิว อี้ชิ่ง (บรรณาธิการ) ( คริสต์ศตวรรษที่ 5). *[[ชื่อชัวซิน-ยฺหวี่]]* / *ชื่อ-ยฺหวี่*.

หมวดหมู่:ขุนนางของวุยก๊ก
วิญญาณคร่ำครวญอยากวางมือแล้ว

เป็นไลต์โนเวลญี่ปุ่นที่เขียนโดยสึกิคาเงะและวาดภาพประกอบโดยชิโกะ เริ่มตีพิมพ์เป็นตอนในรูปแบบเว็บโนเวลที่เว็บไซต์โชเซ็ตสึกะ นิ นาโรในเดือนมกราคม พ.ศ. 2561 ต่อมาได้รับการตีพิมพ์โดยไมโคร แม็กกาซีน และได้เริ่มตีพิมพ์ภายใต้สำนักพิมพ์ไลต์โนเวล GC Novels ในเดือนสิงหาคม พ.ศ. 2561 มังงะที่วาดภาพประกอบโดยไร เฮบิโนะ เริ่มลงตีพิมพ์เป็นตอนในเว็บไซต์มังงะ *ComicWalker* ของคาโดกาวะ ในเดือนเมษายน พ.ศ. 2562 อนิเมะซีรีส์ทางโทรทัศน์ที่ผลิตโดยสตูดิโอซีโร-จี ออกอากาศตั้งแต่เดือนตุลาคมจนถึงเดือนธันวาคม พ.ศ. 2567 ฤดูกาลที่สองออกอากาศตั้งแต่เดือนตุลาคมถึงธันวาคม พ.ศ. 2568

## ตัวละคร
;
:
;
:
;
:
;
:
;
:
;
:
;
:
;
:
;
:
;
:
;
:
; 
: 
; 
: 
; 
: 
; 
: 
; 
: 
; 
: 
; 
: 

## สื่อ
### ไลต์โนเวล
*วิญญาณคร่ำครวญอยากวางมือแล้ว ～วิธีปั้นปาร์ตี้สุดแกร่งโดยฮันเตอร์สุดอ่อน～* เขียนโดยสึกิคาเงะ ได้เริ่มตีพิมพ์บนเว็บไซต์โชเซ็ตสึกะ นิ นาโร เมื่อวันที่ 27 มกราคม พ.ศ. 2561 ต่อมาไมโคร แม็กกาซีนได้นำมาตีพิมพ์และออกจำหน่ายพร้อมภาพประกอบโดยชิโกะ ภายใต้สำนักพิมพ์ไลต์โนเวล GC Novels เมื่อวันที่ 30 สิงหาคม พ.ศ  2561 มีการตีพิมพ์ไปแล้วเป็นจำนวน 12 เล่มที่วางจำหน่าย ณ เดือนกันยายน พ.ศ. 2567

### มังงะ
มังงะที่วาดภาพประกอบโดยไร เฮบิโนะ เริ่มลงตีพิมพ์เป็นตอนในเว็บไซต์มังงะ *ComicWalker* ของคาโดกาวะ เมื่อวันที่ 27 เมษายน พ.ศ. 2562 ตอนต่าง ๆ ของมังงะได้ถูกรวบรวมตีพิมพ์โดยแอสกีมีเดียเวิร์กส์ ได้ตีพิมพ์ไปแล้วเป็นจำนวน 11 เล่ม ณ เดือนเมษายน พ.ศ. 2568 โดยสำนักพิมพ์ฟีนิกซ์ได้ประกาศเป็นผู้ถือลิขสิทธิ์ในฉบับภาษาไทยเมื่อวันที่ 21 พฤษภาคม พ.ศ. 2568

### อนิเมะ
มีการประกาศสร้างอนิเมะซีรีส์ทางโทรทัศน์เมื่อวันที่ 20 กุมภาพันธ์ พ.ศ. 2567 ซีรีส์เรื่องนี้ผลิตโดยสตูดิโอซีโร-จี และกำกับโดยมาซาฮิโระ ทาคาตะ โดยมีฮิเดกิ ชิราเนะเป็นผู้เขียนบทซีรีส์ ยูสุเกะ อิโซอูจิและชินโงะ ฟูจิซากิเป็นผู้ออกแบบตัวละคร และโรเฮ ซาตากะเป็นผู้แต่งเพลงประกอบ ออกอากาศตั้งแต่วันที่ 1 ตุลาคมจนถึงวันที่ 22 ธันวาคม พ.ศ. 2567 บนช่องโตเกียวเอ็มเอ็กซ์และเครือข่ายอื่น ๆ เพลงเปิดคือ  ขับร้องโดย Lezel ส่วนเพลงปิดคือ  ขับร้องโดย Pmarusama มิวส์ คอมมิวนิเคชันได้รับลิขสิทธิ์ซีรีส์นี้ในเอเชียใต้และเอเชียตะวันออกเฉียงใต้

หลังจากออกอากาศตอนจบของพาร์ทแรกแล้ว ก็มีการประกาศสร้างพาร์ทที่สอง ซึ่งออกอากาศตั้งแต่วันที่ 6 ตุลาคมจนถึงวันที่ 15 ธันวาคม พ.ศ. 2568 เพลงเปิดของเรื่องคือ  ร้องโดยคิโยโนะ ยาซูโนะ ขณะที่เพลงปิดของเรื่องคือ  ร้องโดยไอริส

#### รายชื่อตอน

## ผลตอบรับ
ซีรีส์นี้ได้รับการจัดอันดับให้อยู่ในอันดับที่ 10 ในคู่มือ*[[โคโนะ ไลต์โนเวล งะ ซูโงอิ!]]* ของทาการาจิมาชะ ฉบับปี พ.ศ. 2567 ในหมวด*[[ทังโกบง]]*

ซีรีส์นี้มียอดจำหน่ายมากกว่า 1 ล้านเล่ม ณ เดือนมิถุนายน พ.ศ. 2566

## หมายเหตุ

## อ้างอิง

## แหล่งข้อมูลอื่น
* ที่โชเซ็ตสึกะ นิ นาโร 
* 
* 
* 
* 
*  ที่มิวส์ ไทยแลนด์
*  ที่บิลิบิลิ
*

หมวดหมู่:นิยายญี่ปุ่นที่ตีพิมพ์ในปี พ.ศ. 2561
หมวดหมู่:มังงะที่ตีพิมพ์ในปี พ.ศ. 2562
หมวดหมู่:ซีรีส์อนิเมะทางโทรทัศน์ที่เริ่มออกอากาศตั้งแต่ พ.ศ. 2567
หมวดหมู่:อนิเมะและมังงะที่สร้างจากไลต์โนเวล
หมวดหมู่:การ์ตูนญี่ปุ่นแนวสุขนาฏกรรม
หมวดหมู่:การ์ตูนญี่ปุ่นแนวจินตนิมิต
หมวดหมู่:เว็บคอมิกญี่ปุ่น
หมวดหมู่:ไลต์โนเวล
หมวดหมู่:ไลต์โนเวลที่เผยแพร่ครั้งแรกทางออนไลน์
หมวดหมู่:การ์ตูนญี่ปุ่นแนวเซเน็ง
หมวดหมู่:โชเซ็ตสึกะ นิ นาโร
หมวดหมู่:เว็บคอมิกที่ได้รับการตีพิมพ์
หมวดหมู่:ซีโร-จี
หมวดหมู่:มิวส์ คอมมิวนิเคชัน
หมวดหมู่:มังงะของสำนักพิมพ์แอสกีมีเดียเวิร์กส์
หมวดหมู่:ฟีนิกซ์ (สำนักพิมพ์)
จังหวัดสมุทรปราการในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539

**การเลือกตั้ง[[สมาชิกสภาผู้แทนราษฎรจังหวัดสมุทรปราการ]] พ.ศ. 2539** เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 กำหนดให้มีขึ้นในวันที่ 17 พฤศจิกายน พ.ศ. 2539 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 6 คน มีจำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2538 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน

## ภาพรวม

## ผลการเลือกตั้งแบบแบ่งเขต

### เขตเลือกตั้งที่ 1
เขตการเลือกตั้งที่ 1 ประกอบด้วย อำเภอพระประแดง, อำเภอพระสมุทรเจดีย์ และอำเภอเมืองสมุทรปราการ (เฉพาะตำบลบางโปรง ตำบลบางด้วน ตำบลบางเมืองใหม่ ตำบลปากน้ำ ตำบลท้ายบ้าน และตำบลท้ายบ้านใหม่)

### เขตเลือกตั้งที่ 2
เขตการเลือกตั้งที่ 2 ประกอบด้วย อำเภอบางบ่อ, อำเภอบางพลี, อำเภอเมืองสมุทรปราการ (เฉพาะตำบลบางปู ตำบลบางปูใหม่ ตำบลแพรกษาใหม่ ตำบลแพรกษา ตำบลบางเมือง ตำบลเทพารักษ์ และตำบลสำโรงเหนือ) และกิ่งอำเภอบางเสาธง

## ดูเพิ่ม
* จังหวัดสมุทรปราการในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538
* จังหวัดสมุทรปราการในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544

## อ้างอิง

สมุทรปราการ
หมวดหมู่:การเลือกตั้งในจังหวัดสมุทรปราการ
ฮิอิโระ อิชิบาชิ

**ฮิอิโระ อิชิบาชิ** (, เกิด 24 สิงหาคม 2004) เป็น นักพากย์ นักแสดง และ นักร้อง ชาวญี่ปุ่น เกิดที่จังหวัดจิบะ สังกัดค่ายอาเวกซ์พิกเจอร์

อดีตนักเรียน Avex Artist Academy

## อ้างอิง

หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2547
หมวดหมู่:บุคคลจากจังหวัดชิบะ
หมวดหมู่:นักพากย์ชายชาวญี่ปุ่น
หมวดหมู่:นักแสดงเด็กชาวญี่ปุ่น
หมวดหมู่:นักแสดงชายชาวญี่ปุ่น
อองตุ๋น

**อองตุ๋น** หรือ **อ๋องตุ้น** (เสียชีวิต ค.ศ. 256) มีชื่อในภาษาจีนกลางว่า **หวาง ตุน** () เป็นขุนพลของรัฐง่อก๊กในยุคสามก๊กของจีน 

## ประวัติ
ในปี ค.ศ. 219 หลังจากลิบองโจมตีและประหารกวนอู โจโฉแต่งตั้งให้ซุนกวนเป็นขุนพลม้าทะยาน (驃騎將軍 *เพี่ยวฉีเจียงจฺวิน*) และตั้งให้เป็นเจ้ามณฑล (牧 *มู่*) ของมณฑลเกงจิ๋ว ซุนกวนสั่งให้อองตุ๋นซื้อม้าและนำไปถวายราชสำนักที่นครหลวงฮูโต๋

ในปี ค.ศ. 256 ในรัชสมัยจักรพรรดิซุนเหลียงแห่งง่อก๊กซึ่งมีซุนหลิมเป็นผู้สำเร็จราชการแทนพระองค์  ซุน เซี่ยน (孫憲; หรืออีกชื่อคือ ซุน ลฺวี่ 孫慮) ลูกพี่ลูกน้องของซุนหลิมไม่พอใจที่ซุนหลิมปฏิบัติต่อตนไม่ดีเท่าสมัยที่ซุนจุ๋นเป็นผู้สำเร็จราชการแทนพระองค์ ซุน เซี่ยนจึงร่วมมือกับอองตุ๋นวางแผนจะสังหารซุนหลิม แต่แผนการรั่วไหล อองตุ๋นจึงถูกซุนหลิมสังหาร ส่วนซุน เซี่ยนถูกบังคับให้กินยาฆ่าตัวตาย

## ดูเพิ่ม
* รายชื่อบุคคลในยุคสามก๊ก

## หมายเหตุ

## อ้างอิง

## บรรณานุกรม
* ตันซิ่ว (ศตวรรษที่ 3). *[[สามก๊กจี่]]* (*ซานกั๋วจื้อ*).

หมวดหมู่:ขุนพลของง่อก๊ก
หมวดหมู่:บุคคลในง่อก๊กที่ถูกประหารชีวิต
หมวดหมู่:บุคคลที่ถูกประหารชีวิตโดยง่อก๊ก
ยา

**ยา** (เรียกอีกอย่างว่า **เวชภัณฑ์**, **ยารักษาโรค**, **ยาเวชภัณฑ์**, หรือเรียกสั้น ๆ ว่า **ยา**) คือ สารที่ใช้สำหรับ วินิจฉัย, รักษา, บำบัด, หรือ ป้องกันโรค การบำบัดด้วยยา (การบำบัดด้วยยา) เป็นส่วนสำคัญของ การแพทย์ และพึ่งพาวิทยาศาสตร์ของ เภสัชวิทยา เพื่อพัฒนาต่อยอดอย่างต่อเนื่อง รวมถึง เภสัชกรรม เพื่อการจัดการที่เหมาะสม

ยาสามารถถูก จัดประเภท ได้หลายวิธี โดยหนึ่งในวิธีสำคัญคือการแยกประเภทตามระดับของการ ควบคุม ซึ่งแบ่งเป็น ยาตามใบสั่งแพทย์ (ที่เภสัชกรจ่ายยาตาม ใบสั่งยา ของแพทย์ ผู้ช่วยแพทย์ หรือพยาบาลที่มีคุณสมบัติ) และ ยาที่ขายได้โดยไม่ต้องมีใบสั่งแพทย์ (ที่ผู้บริโภคสามารถซื้อได้ด้วยตัวเอง) อีกหนึ่งการแบ่งที่สำคัญคือระหว่างยาชนิด โมเลกุลขนาดเล็ก แบบดั้งเดิมซึ่งมักได้จาก การสังเคราะห์ทางเคมี และ ชีวเภสัชภัณฑ์ ซึ่งรวมถึง โปรตีนสังเคราะห์, วัคซีน, ผลิตภัณฑ์เลือด ที่ใช้ในการ รักษา (เช่น IVIG), ยีนบำบัด, แอนติบอดีเชิงเดี่ยว และ เซลล์บำบัด (เช่น การบำบัดด้วยสเต็มเซลล์) วิธีอื่นในการจำแนกยาคือวิธีการออกฤทธิ์, วิธีการใช้ยา, ระบบชีวภาพที่ได้รับผลกระทบ, หรือ ผลการรักษา ระบบการจัดประเภทที่ซับซ้อนและใช้กันอย่างแพร่หลายคือ ระบบจำแนกประเภทยาตามการรักษาทางกายวิภาคศาสตร์ องค์การอนามัยโลก ยังมีการจัดทำรายชื่อ ยาจำเป็น

การค้นพบยา และ การพัฒนายา เป็นกระบวนการที่ซับซ้อนและใช้ต้นทุนสูง ซึ่งดำเนินการโดย อุตสาหกรรมเภสัชกรรม, นักวิทยาศาสตร์ในมหาวิทยาลัย, และรัฐบาล เนื่องจากเส้นทางที่ซับซ้อนจากการค้นพบสู่การพาณิชย์ การร่วมมือกันจึงกลายเป็นมาตรฐานสำหรับการพัฒนาตัวยาที่อยู่ในขั้นตอนทดลอง รัฐบาลโดยทั่วไปมีกฎระเบียบเกี่ยวกับการตลาดของยา วิธีการทำตลาดยา และในบางประเทศยังควบคุม ราคายา นอกจากนี้ยังมีข้อถกเถียงเกี่ยวกับราคายาและการจัดการยาที่ใช้แล้ว

## ประเภทของยา
แบ่งตาม พระราชบัญญัติยา พ.ศ. 2510 และฉบับแก้ไขเพิ่มเติม

* ยาสามัญประจำบ้าน เป็นยาที่ได้รับการพิจารณาแล้วว่าปลอดภัยเพียงพอ หรือโอกาสเป็นอันตรายต่อสุขภาพมีน้อย ให้วางจำหน่ายได้โดยทั่วไป และผู้บริโภคสามารถตัดสินใจซื้อด้วยตนเองตามอาการเจ็บป่วย โดยยาสามัญประจำบ้านได้นั้นต้องมีตำรับยา สรรพคุณ ขนาด วิธีใช้ คำเตือนการเก็บรักษา และขนาดบรรจุตามที่กำหนด เพื่อให้ผู้บริโภคสามารถศึกษาได้ด้วยตนเอง โดยการกำหนดว่ายาใดจะเป็นยาสามัญประจำบ้าน จะดำเนินการประกาศกระทรวงสาธารณสุขว่าด้วยยาสามัญประจำบ้าน
* ยาอันตราย เป็นยาที่ต้องขายเฉพาะในร้านขายยาแผนปัจจุบันภายใต้การควบคุมและส่งมอบยาให้แก่ผู้บริโภคโดยเภสัชกรเท่านั้น  โดยการกำหนดว่ายาใดจะเป็นยาอันตราย จะดำเนินการประกาศกระทรวงสาธารณสุขว่าด้วยยาอันตราย
* ยาควบคุมพิเศษ เป็นยาที่เภสัชกรจะจ่ายได้ ก็ต่อเมื่อมีการนำใบสั่งยาของผู้ประกอบวิชาชีพเวชกรรมมาซื้อยา กลุ่มนี้เป็นยาที่มีความเป็นพิษภัยสูงหรืออาจก่ออันตรายต่อสุขภาพได้ง่าย จึงเป็นต้องมีการพิจารณาทวนสอบร่วมกันระหว่างวิชาชีพเวชกรรมและวิชาชีพเภสัชกรรม เพื่อความปลอดภัยของผู้ใช้ยา  โดยการกำหนดว่ายาใดจะเป็นยาควบคุมพิเศษ จะดำเนินการประกาศกระทรวงสาธารณสุขว่าด้วยยาควบคุมพิเศษ
*ยาบรรจุเสร็จที่ไม่ใช่ยาอันตรายหรือยาควบคุมพิเศษ เป็นยาที่ต้องจำหน่ายในร้านขายยา โดยอาจจำหน่ายในร้านยา ประเภท ขย.1 หรือ ขย.2 ก็ได้ อย่างไรก็ดี ไม่ได้มีประกาศเฉพาะให้กำหนดเป็นยาในกลุ่มนี้  ยากลุ่มนี้จึงเป็นยาที่ไม่ได้มีประกาศเฉพาะให้เป็นยาสามัญประจำบ้าน ยาอันตราย และยาควบคุมพิเศษ

## ประเภทสถานที่ด้านยา

# สถานที่ผลิตยาแผนปัจจุบัน
# สถานที่ขายยาแผนปัจจุบัน
# สถานที่นำหรือสั่งยาแผนปัจจุบัน

## ดูเพิ่ม
* เภสัชวิทยา
* การแพทย์
* การบำบัด

## อ้างอิง

หมวดหมู่:เภสัชกรรม
หมวดหมู่:สาธารณสุข
หมวดหมู่:สุขภาพ
เนกาโปจิ แองเกลอ

เป็นออริจินัลอนิเมะซีรีส์ทางโทรทัศน์ที่ผลิตโดยสตูดิโอ NUT กำกับโดย ยูทากะ อูเอมูระ เขียนบทโดยโทโมฮิโระ ซูซูกิ และมีฮิโรมิ ทานิกูจิเป็นผู้ออกแบบตัวละคร เพลงประกอบแต่งโดยโทโมกิ คิคุยะ เริ่มออกอากาศตั้งแต่วันที่ 3 ตุลาคม ถึงวันที่ 19 ธันวาคม พ.ศ. 2567 ทางช่องเอที-เอ็กซ์และเครือข่ายอื่นๆ เพลงเปิดคือ  ขับร้องโดย Van de Shop ส่วนเพลงปิดคือ  ขับร้องโดย 96Neko บิลิบิลิได้ประกาศอัพโหลดเรื่องนี้บนแอพของตัวเอง

## เรื่องย่อ
ซีรีส์เรื่องนี้เป็นเรื่องราวของสึเนะฮิโระ ซาซากิ นักศึกษาที่เพิ่งได้รับการวินิจฉัยว่าป่วยด้วยโรคร้ายแรง และมีเวลาเหลืออีกเพียง 2 ปีที่จะมีชีวิตอยู่ได้ หลังจากตกลงไปในทะเลโดยไม่ได้ตั้งใจ เขาก็ได้ผูกมิตรกับฮานะ อายุกาวะ ผู้ช่วยชีวิตเขาไว้ เขาเริ่มสนใจการตกปลาร่วมกับทากาอากิ สึตสึจิโมริ เพื่อนของเธอ

## ตัวละคร
;
:
;
:
;
:
;
:
;
:
;
:
;
:
;
:

## รายชื่อตอน

## หมายเหตุ

## อ้างอิง

## แหล่งข้อมูลอื่น
* 
*
หมวดหมู่:นัต (สตูดิโอ)
หมวดหมู่:ซีรีส์อนิเมะทางโทรทัศน์ที่เริ่มออกอากาศตั้งแต่ พ.ศ. 2567
หมวดหมู่:การตกปลาในอนิเมะและมังงะ
ใจซ่อนรัก

**ใจซ่อนรัก** () เป็นซีรีส์แซฟฟิกไทย แนวโรแมนติก-ดราม่า ที่สร้างจากบทประพันธ์ชื่อเดียวกันของ มีนาม สรัสวดี วงศ์สมเพ็ชร กำกับ ศิริลักษณ์ คอง และกรณ์นภัส เศรษฐรัตนพงศ์ แสดงนำ ออกอากาศทางช่อง 3 เอชดี ทุกวันจันทร์ เวลา 22.30 น. เดิมเวลา 22:00 น. สำหรับตอนแรก) (เวลามาตรฐานไทย) ระหว่างวันที่ 24 มิถุนายน ถึง 12 สิงหาคม พ.ศ. 2567 โดยละครเรื่องนี้เป็นละครโทรทัศน์แซฟฟิกเรื่องแรกที่ทางช่อง 3 ลงทุนสร้างเอง

## เนื้อเรื่อง
*ใจซ่อนรัก* เรื่องราวความรักของ **ฟ้าลดา** (ศิริลักษณ์ คอง) หมอผิวหนังเจ้าของฉายา หมอนางฟ้า ลูกสาวเพียงคนเดียวของ **ภูธเรศ** (ปรเมศร์ น้อยอ่ำ) และ **คุณหญิงรัศมี** (อาภาศิริ นิติพน) เจ้าของโรงพยาบาลที่ฟ้าลดาทำงานอยู่ ผู้ผิดหวังในความรักจาก **เอิน ศนิธาดา** (กรณ์นภัส เศรษฐรัตนพงศ์) ผู้กลายมาเป็นดาราสาวดาวรุ่ง และบังเอิญมาเป็นพรีเซ็นเตอร์ของโรงพยาบาล ซึ่งพยายามกลับมาขอคืนดีกับฟ้าลดา แต่ฟ้าลดากลับไม่เชื่อยิ่งเอินมีข่าวกับ **อิงฟ้า** (อาณดา ประกอบกิจ) ดาราสาวระดับซุปตาร์อีกคน ที่กลายเป็นคู่จิ้นของเอิน ก็ยิ่งตอกย้ำให้ลดาผลักไสเอินไปจากชีวิตของเธอมากขึ้นไปอีก

ขณะเดียวกันคุณหญิงรัศมีที่ไม่ชอบให้เอินมายุ่งเกี่ยวกับลูกสาว ก็พยายามจับคู่ลดากับ **หมอวิษณุ** (นัฐนิช ประดิษฐาน) หมอหนุ่มรูปหล่อทายาทบริษัทนำเข้าอุปกรณ์ทางการแพทย์ที่ทำงานในโรงพยาบาลเดียวกันเพื่อผลประโยชน์ทางธุรกิจ นอกจากนี้ยังมี **รตี** (สุรีย์ญะเรศ ยะคะเรศ) อีกหนึ่งดาราสาวสวยระดับซุปตาร์ที่พยายามเข้ามาอาสาดามใจฟ้าลดา

ด้านเอินก็ไม่ยอมแพ้พยายามง้อขอคืนดีฟ้าลดาทุกวิถีทาง โดยมี **ซูซี่** (เอแคลร์ จือปาก) สาวสองผู้จัดการของเอินคอยช่วยเหลือ แต่ฟ้าลดามี **หมอแทน** (จักริน ภูริพัฒน์) หมอศัลยกรรม และ **หมอโบว์** (แดนดาว ยมาภัย) หมอห้องฉุกเฉิน เพื่อนสนิทของฟ้าลดาคอยขัดขวางเพราะกลัวเพื่อนจะเสียใจอีกรอบ พร้อมทั้งมี **พยาบาลรสรินทร์**(เนเน่  ธันย์ชนก) พยาบาล ประจำหน้าห้องของ คุณหมอฟ้าลดา

## งานสร้าง
ในวันที่ 2 เมษายน พ.ศ. 2567 ช่อง 3 ได้ปล่อย Official Pilot ของละครเรื่อง ใจซ่อนรัก ออกมาให้ได้รับชมโดยได้กระแสตอบรับที่ดีจากผู้ชม หลังจากนั้น ในวันที่ 11 มิถุนายน พ.ศ. 2567 ละครเรื่องใจซ่อนรัก ได้จัดพิธีบวงสรวงเอาฤกษ์เอาชัยเป็นสิริมงคลก่อนละครจะออกอากาศที่ สตูดิโอช่อง 3 หนองแขม

## นักแสดง

## อ้างอิง

หมวดหมู่:ละครโทรทัศน์ช่อง 3 เอชดี
หมวดหมู่:ละครหญิงรักหญิงไทย
หมวดหมู่:ละครโทรทัศน์ไทยในปี พ.ศ. 2567
หมวดหมู่:ละครโทรทัศน์ที่กำกับโดย สรัสวดี วงศ์สมเพ็ชร
หมวดหมู่:ละครโทรทัศน์ภาษาไทย
หมวดหมู่:ละครโทรทัศน์วัยรุ่นไทย
หมวดหมู่:ละครโทรทัศน์ไทยในคริสต์ทศวรรษ 2020
หมวดหมู่:รายการโทรทัศน์เกี่ยวกับหญิงรักร่วมเพศ
ชื่อชัวซิน-ยฺหวี่

***ชื่อชัวซิน-ยฺหวี่***  (;  "งานเขียนใหม่ว่าด้วยเรื่องเล่าในโลก") รวบรวมและเรียบเรียงโดยหลิว อี้ชิ่ง (劉義慶; ค.ศ. 403–444) ในช่วงราชวงศ์หลิวซ่ง (ค.ศ. 420–479) ในยุคยุคราชวงศ์เหนือ-ใต้ (ค.ศ. 420–589) เป็นหนังสือรวมเกร็ดประวัติศาสตร์เกี่ยวกับบัณฑิต นักดนตรี และศิลปินชาวจีนในช่วงคริสต์ศตวรรษที่ 2-4

## เนื้อหา
หนังสือ*ชื่อชัวซิน-ยฺหวี่*ประกอบด้วยเกร็ดประวัติศาสตร์ประมาณ 1,130 เรื่อง และแสดงเรื่องเกี่ยวกับบัณฑิต นักดนตรี และศิลปินประมาณ 600 คนที่มีชีวิตในยุคราชวงศ์ฮั่น ยุคราชวงศ์วุยก๊ก และยุคราชวงศ์จิ้น (คริสต์ศตวรรษที่ 2-4) ตัวอย่างเช่นในบทที่ 19 มีเรื่องเล่า 32 เรื่องเกี่ยวกับสตรีที่มีชื่อเสียง หนังสือเล่มนี้จึงเป็นทั้งแหล่งข้อมูลเกี่ยวกับชีวประวัติและบันทึกเกี่ยวกับภาษาปาก ข้อความต้นฉบับของหนังสือแบ่งออกเป็น 8 *เจฺวี่ยน* (卷 "ม้วน") แม้ว่าฉบับปัจจุบันโดยทั่วไปแบ่งเป็น 10 เล่ม

## อ้างอิง

## อ่านเพิ่มเติม

* Nanxiu Qian. *Spirit and Self in Medieval China : The Shih-Shuo Hsin-Yü and Its Legacy.* (Honolulu: University of Hawaii Press,  2001).   .
*Jack W. Chen. *Anecdote, Network, Gossip, Performance : Essays on the Shishuo xinyu* (Cambridge: Harvard University Asia Center, 2021).   .

หมวดหมู่:ตำราประวัติศาสตร์จีน
จวนเต๊ก

**จวนเต๊ก** หรือ **จวนต๊ก** (มีบทบาทในช่วงปี ค.ศ. 249-258) มีชื่อในภาษาจีนกลางว่า **เฉฺวียน อี้** () เป็นขุนพลของรัฐง่อก๊กในยุคสามก๊กของจีน ในช่วงระหว่างปี ค.ศ. 257-258 จวนเต๊กแปรพักตร์เข้าด้วยวุยก๊กที่เป็นรัฐอริของง่อก๊กและกลายเป็นขุนพลของวุยก๊ก

## ประวัติ
จวนเต๊กเป็นชาวอำเภอเจียนต๋อง (錢唐縣 *เฉียนถางเซี่ยน*) เมืองง่อกุ๋น (吳郡 *อู๋จฺวิ้น*) ซึ่งปัจจุบันคือนครหางโจว มณฑลเจ้อเจียง เป็นบุตรชายของจวนจ๋องขุนพลของรัฐง่อก๊กและกิมก๋งจู๋ (ซุน หลู่ปาน) พระธิดาของซุนกวนจักรพรรดิผู้ก่อตั้งรัฐง่อก๊ก 

ในปี ค.ศ. 249 จวนจ๋องเสียชีวิต จวนเต๊กได้สืบทอดบรรดาศักดิ์โหวแห่งเจียนต๋อง (錢塘侯 *เฉียนถางโหว*) ต่อจากบิดา

### กบฏจูกัดเอี๋ยน

ในปี ค.ศ. 257 เดือน 5 ของศักราชไท่ผิงปีที่ 2 จูกัดเอี๋ยนขุนพลของรัฐวุยก๊กก่อกบฏที่อำเภอฉิวฉุน (壽春 *โช่วชุน*; ปัจจุบันคืออำเภอโช่ว นครลู่อาน มณฑลอานฮุย) เพื่อต่อต้านสุมาเจียวผู้สำเร็จราชการแทนพระองค์แห่งวุยก๊ก จูกัดเอี๋ยนส่งจูกัดเจ้งบุตรชายและงอก๋งหัวหน้าเสมียน ( *จ๋างฉื่อ*) ไปขอการสนับสนุนจากง่อก๊ก ง่อก๊กจึงส่งบุนขิม, จวนเต๊ก, จวนตวน ( *เฉวียน ตวาน*), ต๋องจู ( *ถาง จือ*), หวาง จั้ว () และนายทหารคนอื่น ๆ ให้นำกำลังพลง่อก๊ก 30,000 นายไปสนับสนุนการก่อกบฏของจูกัดเอี๋ยน ในเดือน 6 บุนขิม จวนเต๊ก และนายทหารคนอื่น ๆ เดินทัพตัดผ่านภูมิประเทศภูเขาเข้าฉิวฉุนทางด้านตะวันออกเฉียงเหนือ หลานอาของจวนเต๊กคือจวนฮุย (全禕 *เฉฺวียน อี*) และเฉฺวียน อี๋ (全儀) อยู่ที่นครหลวงเกี๋ยนเงียบ (建業 *เจี้ยนเย่*; ปัจจุบันคือนครหนานจิง มณฑลเจียงซู) เกิดทะเลาะกับสมาชิกในครอบครัว จึงพามารดาและคนรับใช้หลายสิบคนข้ามแม่น้ำไปเข้าร่วมกับสุมาเจียว จงโฮยผู้ช่วยคนสนิทของสุมาเจียวจึงวางแผนเขียนหนังสือลับในนามของจวนฮุยและเฉฺวียน อี๋ แล้วส่งคนสนิทของจวนฮุยและเฉฺวียน อี๋ให้นำหนังสือลับเข้าฉิวฉุนไปแจ้งจวนเต๊ก โดยอ้างว่าผู้คนในง่อก๊กโกรธมากที่จวนเต๊กและคนอื่น ๆ ไม่สามารถเอาชนะทหารข้าศึกที่กำลังปิดล้อมฉิวฉุนได้ และคิดจะใช้เรื่องนี้ในการสังหารสมาชิกในครอบครัวของจวนเต๊กและคนอื่น ๆ แล้วจึงยอมจำนนต่อวุยก๊ก จวนเต๊กและคนอื่น ๆ ได้รับข่าวก็ตกใจและรู้สึกไม่สบายใจ ในเดือน 12 จวนเต๊กและคนอื่น ๆ นำทหารหลายพันนายยอมจำนนต่อสุมาเจียว ผู้คนในฉิวฉุนทราบเรื่องนี้ก็รู้สึกหวาดกลัวและไม่รู้จะทำอย่างไรต่อไป ราชสำนักวุยก๊กแต่งตั้งให้จวนเต๊กเป็นขุนพลสยบภาคตะวันออก (平東將軍 *ผิงตงเจียงจวิน*) และให้มีบรรดาศักดิ์เป็นหลินเซียงโหว (臨湘侯) จวนตวนและคนอื่น ๆ ก็ได้รับการแต่งตั้งในตำแหน่งต่าง ๆ กัน

## ดูเพิ่ม
* รายชื่อบุคคลในยุคสามก๊ก

## อ้างอิง

## บรรณานุกรม
* ตันซิ่ว (ศตวรรษที่ 3). *[[สามก๊กจี่]]* (*ซานกั๋วจื้อ*).
* ฝาน เสฺวียนหลิง (648). *[[จิ้นชู]]*.
* ซือหม่า กวาง (1084). *[[จือจื้อทงเจี้ยน]]*.

หมวดหมู่:ขุนพลของง่อก๊ก
หมวดหมู่:ขุนพลของวุยก๊ก
จวนตวน

**จวนตวน** หรือ **จวนต๋วน** (มีบทบาทในช่วงปี ค.ศ. 252-258) มีชื่อในภาษาจีนกลางว่า **เฉฺวียน ตฺวาน** () เป็นขุนพลของรัฐง่อก๊กในยุคสามก๊กของจีน ในช่วงระหว่างปี ค.ศ. 257-258 จวนตวนแปรพักตร์เข้าด้วยวุยก๊กที่เป็นรัฐอริของง่อก๊กและกลายเป็นข้าราชการของวุยก๊ก

## ประวัติ
จวนเต๊กเป็นชาวอำเภอเจียนต๋อง (錢唐縣 *เฉียนถางเซี่ยน*) เมืองง่อกุ๋น (吳郡 *อู๋จฺวิ้น*) ซึ่งปัจจุบันคือนครหางโจว มณฑลเจ้อเจียง เป็นญาติของจวนจ๋องขุนพลของรัฐง่อก๊ก 

ในปี ค.ศ. 252 เดือน 10 ของศักราชเจี้ยนซิง (建興) ปีที่ 1 จูกัดเก๊กราชครูแห่งง่อก๊กยกทัพไปยังทะเลสาบเจาอ๋อ (巢湖 *เฉาหู*) และสั่งให้สร้างก่อสร้างเขื่อนที่ตังหิน (東興 *ตงซิง*; ทางตะวันออกเฉียงใต้ของนครเฉาหู มณฑลอานฮุยในปัจจุบัน) และให้สร้างป้อมปราการ 2 แห่งขึ้นระหว่างภูเขา 2 ลูก จูกัดเก๊กมอบหมายให้จวนตวนและเล่าเลียก (留略 *หลิว เลฺว่*) แยกกันนำทหารคนละพันนายไปรักษาป้อมปราการ 2 แห่งที่ตังหิน โดยจวนตวนรักษาป้อมตะวันตก เล่าเลียกรักษาป้อมตะวันออก เพื่อป้องทัพทัพของรัฐวุยก๊กที่อาจเข้าโจมตีรัฐง่อก๊ก

### กบฏจูกัดเอี๋ยน

ในปี ค.ศ. 257 เดือน 5 ของศักราชไท่ผิงปีที่ 2 จูกัดเอี๋ยนขุนพลของรัฐวุยก๊กก่อกบฏที่อำเภอฉิวฉุน (壽春 *โช่วชุน*; ปัจจุบันคืออำเภอโช่ว นครลู่อาน มณฑลอานฮุย) เพื่อต่อต้านสุมาเจียวผู้สำเร็จราชการแทนพระองค์แห่งวุยก๊ก จูกัดเอี๋ยนส่งจูกัดเจ้งบุตรชายและงอก๋งหัวหน้าเสมียน ( *จ๋างฉื่อ*) ไปขอการสนับสนุนจากง่อก๊ก ง่อก๊กจึงส่งบุนขิม, จวนเต๊ก (全懌 เฉฺวียน อี้) , จวนตวน, ต๋องจู ( *ถาง จือ*), หวาง จั้ว () และนายทหารคนอื่น ๆ ให้นำกำลังพลง่อก๊ก 30,000 นายไปสนับสนุนการก่อกบฏของจูกัดเอี๋ยน ในเดือน 6 บุนขิม จวนเต๊ก และนายทหารคนอื่น ๆ เดินทัพตัดผ่านภูมิประเทศภูเขาเข้าฉิวฉุนทางด้านตะวันออกเฉียงเหนือ หลานอาของจวนเต๊กคือจวนฮุย (全禕 *เฉฺวียน อี*) และเฉฺวียน อี๋ (全儀) อยู่ที่นครหลวงเกี๋ยนเงียบ (建業 *เจี้ยนเย่*; ปัจจุบันคือนครหนานจิง มณฑลเจียงซู) เกิดทะเลาะกับสมาชิกในครอบครัว จึงพามารดาและคนรับใช้หลายสิบคนข้ามแม่น้ำไปเข้าร่วมกับสุมาเจียว จงโฮยผู้ช่วยคนสนิทของสุมาเจียวจึงวางแผนเขียนหนังสือลับในนามของจวนฮุยและเฉฺวียน อี๋ แล้วส่งคนสนิทของจวนฮุยและเฉฺวียน อี๋ให้นำหนังสือลับเข้าฉิวฉุนไปแจ้งจวนเต๊ก โดยอ้างว่าผู้คนในง่อก๊กโกรธมากที่จวนเต๊กและคนอื่น ๆ ไม่สามารถเอาชนะทหารข้าศึกที่กำลังปิดล้อมฉิวฉุนได้ และคิดจะใช้เรื่องนี้ในการสังหารสมาชิกในครอบครัวของจวนเต๊กและคนอื่น ๆ แล้วจึงยอมจำนนต่อวุยก๊ก จวนเต๊กและคนอื่น ๆ ได้รับข่าวก็ตกใจและรู้สึกไม่สบายใจ ในเดือน 12 จวนเต๊กและคนอื่น ๆ นำทหารหลายพันนายยอมจำนนต่อสุมาเจียว ผู้คนในฉิวฉุนทราบเรื่องนี้ก็รู้สึกหวาดกลัวและไม่รู้จะทำอย่างไรต่อไป ราชสำนักวุยก๊กแต่งตั้งให้จวนเต๊กเป็นขุนพลสยบภาคตะวันออก (平東將軍 *ผิงตงเจียงจวิน*) และให้มีบรรดาศักดิ์เป็นหลินเซียงโหว (臨湘侯) จวนตวนและคนอื่น ๆ ก็ได้รับการแต่งตั้งในตำแหน่งต่าง ๆ กัน 

## ดูเพิ่ม
* รายชื่อบุคคลในยุคสามก๊ก

## อ้างอิง

## บรรณานุกรม
* ตันซิ่ว (ศตวรรษที่ 3). *[[สามก๊กจี่]]* (*ซานกั๋วจื้อ*).
* ซือหม่า กวาง (1084). *[[จือจื้อทงเจี้ยน]]*.

หมวดหมู่:ขุนพลของง่อก๊ก
หมวดหมู่:ขุนพลของวุยก๊ก
เรียวตาโร โนโนมูระ

**เรียวตาโร โนโนมูระ** (; เกิดวันที่ 29 กรกฎาคม ค.ศ. 1966) เป็นอดีตนักการเมืองและนักต้มตุ๋นชาวญี่ปุ่นที่ถูกตัดสินว่ามีความผิด ซึ่งเป็นที่รู้จักจากการร้องไห้อย่างบ้าคลั่งระหว่างการแถลงข่าวเมื่อ ค.ศ. 2014 โนโนมูระมีอาชีพทางนิติบัญญัติเพียงช่วงสั้น ๆ โดยได้รับเลือกในสภาจังหวัดเฮียวโงะใน ค.ศ. 2011 ก่อนลาออกเนื่องด้วยเรื่องอื้อฉาวทางการเงินใน ค.ศ. 2014 งานแถลงข่าวของเขาได้กลายเป็นมีม เนื่องจากการร้องไห้อย่างบ้าคลั่งหลังถูกถามให้อธิบายเรื่องการเงินของเขา ใน ค.ศ. 2016 เขาถูกตัดสินให้จำคุกสามปีและรอลงอาญา 4 ปีฐานใช้จ่ายอย่างฉ้อโกงและใช้เงินทุนโดยมิชอบ

## ชีวิตช่วงต้นและการศึกษา
โนโนมูระเกิดเมื่อวันที่ 29 กรกฎาคม ค.ศ. 1966 ที่โอซากะ จบจากโรงเรียนมัธยมคิตาโนะ จังหวัดโอซากะ และเข้าเรียนที่มหาวิทยาลัยคันไซ ภายหลังกลายเป็นที่ปรึกษาสำนักงานจังหวัดเฮียวโงะชูเรไกที่จัดขึ้นโดยบัณฑิตจากมหาวิทยาลัยคันไซ หลังจบการศึกษา เขาได้รับการว่าจ้างเป็นข้าราชการที่ศาลากลางคาวานิชิเป็นเวลา 15 ปี หลังจากนั้นจึงลาออกเพื่อไปเล่นการเมือง

## อาชีพการเมือง

### ร่ำไห้ช่วงแถลง
เมื่อวันที่ 2 กรกฎาคม ค.ศ. 2014 โนโนมูระจัดการแถลงข่าวเกี่ยวกับการเยือนของเขา โดยตอบคำถามนักข่าวส่วนใหญ่ด้วยการให้คำตอบที่คลุมเครือและกล่าวว่า "ผมจำไม่ได้" เมื่อนักข่าวขอให้เขาอธิบายข้อกล่าวหาที่เขาถูกกล่าวหา โนโนมูระจึงเริ่มร้องไห้และ "พูดประโยคไร้แก่นสารและทุบโต๊ะ" วิดีโอร่ำไห้ของเขากลายเป็นกระแส โดยสถานีโทรทัศน์ญี่ปุ่นหลายแห่งถ่ายทอดฉากนี้หลายครั้ง และมีผู้เข้าชมในยูทูบมากกว่า 730,000 ครั้ง

หลังงานแถลงข่าว ทาดาโอ คาจิตานิ ประธานสภา และบรรดาสมาชิกพรรคเสรีประชาธิปไตยเรียกร้องให้เขาลาออก และในวันที่ 11 กรกฎาคม ค.ศ. 2014 เขาลาออกจากสภา ท่ามกลางการสอบสวนเรื่องอื้อฉาวและข้อกล่าวหาใหม่เรื่องการฉ้อโกงของเขา

## อ้างอิง

หมวดหมู่:ศิษย์จากมหาวิทยาลัยคันไซ
หมวดหมู่:สมาชิกสภาจังหวัดเฮียวโงะ
หมวดหมู่:บุคคลจากโอซากะ
หมวดหมู่:อินเทอร์เน็ตมีม
อัลเลน จาง

**จาง เสี่ยวหลง** () หรือที่รู้จักในชื่อ **อัลเลน จาง** () เป็นนักเขียนโปรแกรมคอมพิวเตอร์และผู้บริหารด้านเทคโนโลยีชาวจีน เขาเป็นที่รู้จักในฐานะผู้นำการพัฒนาวีแชตและฟอกซ์เมล รวมถึงเป็นรองกรรมการผู้จัดการใหญ่และประธานของเวยซิ่นกรุปที่เทนเซ็นต์โฮลดิงลิมิเต็ด ทั้งนี้ จางได้รับปริญญาปริญญาวิทยาศาสตรบัณฑิต (วท.บ.) และวิทยาศาสตรมหาบัณฑิต (วท.ม.) สาขาวิศวกรรมโทรคมนาคมจากมหาวิทยาลัยวิทยาศาสตร์และเทคโนโลยีหัวจงใน ค.ศ. 1991 และ 1994 ตามลำดับ

## อ้างอิง

หมวดหมู่:นักธุรกิจคอมพิวเตอร์ชาวจีน
ทรัมป์ ตำนานเผ่าดูดเลือด

***ทรัมป์ ตำนานเผ่าดูดเลือด*** (TRUMP, สะกดด้วยตัวพิมพ์ใหญ่ทั้งหมด) เป็นละครเวทีญี่ปุ่นสร้างสรรค์โดยเคนอิจิ ซูเอมิตสึ เริ่มต้นจากการแสดงละครเวทีเรื่องแรกใน พ.ศ. 2552 และมีการจัดแสดงละคร เรื่องสั้น และคอนเสิร์ตอื่นๆ ตามมา ได้ดัดแปลงเป็นมังงะที่วาดโดยฮามากุริ ได้รับการตีพิมพ์เป็นตอนๆ ในนิตยสารมังงะแนวเซเน็ง*[[ยัง เอซ]]*ของคาโดกาวะโชเต็ง ตั้งแต่เดือนพฤศจิกายน พ.ศ. 2563 ถึงเดือนธันวาคม พ.ศ. 2566 โดยมีการรวบรวมตอนต่างๆ ตีพิมพ์เป็นเล่ม(ทังโกบง)รวมเป็นจำนวน 5 เล่ม อนิเมะซีรีส์ทางโทรทัศน์ที่ดัดแปลงโดยสตูดิโอเจซีสตาฟในชื่อ*เดลิโก เนิร์สเซอรี* เริ่มออกอากาศตั้งแต่เดือนสิงหาคม พ.ศ. 2567

## ตัวละคร
;
:
;
:
;
:
;
:
;
:
;
:
;
:
;
:
;
:
;
:
;
:
;
:
;
:
;
:
;
:
;
:
;
:
;
:
;
:
;
:

## สื่อ
### มังงะ
มังงะที่วาดภาพประกอบโดยฮามากุริ ได้รับการตีพิมพ์เป็นตอนในนิตยสารมังงะแนวเซเน็ง''ยัง เอซ''ของคาโดกาวะโชเต็ง ตั้งแต่วันที่ 4 พฤศจิกายน พ.ศ. 2563 จนถึงวันที่ 4 ธันวาคม พ.ศ. 2566 ตอนต่างๆ ได้รับการรวบรวมตีพิมพ์เป็นเล่ม(ทังโกบง)เป็นจำนวน 5 เล่ม ตั้งแต่เดือนมิถุนายน พ.ศ. 2564 จนถึงเดือนกุมภาพันธ์ พ.ศ. 2567 สำนักพิมพ์ฟินิกซ์ได้ประกาศเป็นผู้ถือลิขสิทธิ์ในฉบับภาษาไทยเมื่อ 13 ธันวาคม พ.ศ. 2567

มังงะภาคก่อนโดยนักวาดคนเดียวกันที่มีชื่อว่า Cocoon มีกำหนดเริ่มตีพิมพ์เป็นตอนในนิตยสารฉบับเดียวกันในไตรมาสที่ 2 พ.ศ. 2567 แต่ได้ถูกเลื่อนออกไปเนื่องจากปัญหาสุขภาพของ ฮามากุริ ต่อมาได้เริ่มลงพิมพ์เป็นตอนๆ ในวันที่ 4 กันยายน พ.ศ. 2567

### อนิเมะ
ได้รับการประกาศดัดแปลงเป็นอนิเมะซีรีส์ทางโทรทัศน์ในชื่อ  เมื่อวันที่ 4 สิงหาคม 2566 อนิเมะเรื่องนี้ทำโดยสตูดิโอเจซีสตาฟและกำกับโดยฮิโรชิ นิชิคิโอริ เขียนบทโดยเคนอิจิ ซูเอมิตสึ ออกแบบตัวละครโดยโยโกะ อิโต้ โดยอิงจากการออกแบบต้นฉบับของโคยะ และเพลงประกอบแต่งโดยชุนสุเกะ วาดะ ซีรีส์นี้เดิมทีมีกำหนดออกอากาศในเดือนกรกฎาคม พ.ศ. 2567 แต่ต่อมาเกิดการล่าช้าเนื่องด้วย "สถานการณ์การผลิต" ได้ออกอากาศตั้งแต่วันที่ 8 สิงหาคมจนถึงวันที่ 28 พฤศจิกายน 2567 พ.ศ. 2567 ทางช่องโตเกียวเอ็มเอ็กซ์และช่องอื่นๆ เพลงเปิดคือ "Unfair" ขับร้องโดยมิกะ นากาชิมะ ส่วนเพลงปิดคือเพลง "Prayer" ขับร้องโดย Anonymouz ครันชีโรลได้รับลิขสิทธิ์ซีรีส์นี้ บิลิบิลิได้ประกาศอัพโหลดเรื่องนี้ในแอพของตนเองเมื่อวันที่ 4 สิงหาคม พ.ศ. 2567

#### รายชื่อตอน

## ดูเพิ่ม
* *[[:en:Stage: Touken Ranbu|สเทจ: โทเคน รันบุ]]* ละครเวทีอีกเรื่องหนึ่งที่สร้างสรรค์โดย เคนอิจิ ซูเอมิตสึ

## หมายเหตุ

## อ้างอิง

## แหล่งข้อมูลอื่น
*  
* 
*  
* 
* 

หมวดหมู่:มังงะที่ตีพิมพ์ในปี พ.ศ. 2563
หมวดหมู่:ซีรีส์อนิเมะทางโทรทัศน์ที่เริ่มออกอากาศตั้งแต่ พ.ศ. 2567
หมวดหมู่:อนิเมะของครันชีโรล
หมวดหมู่:อนิเมะและมังงะดาร์กแฟนตาชี
หมวดหมู่:เจซีสตาฟ
หมวดหมู่:มังงะของสำนักพิมพ์คาโดกาวะโชเต็ง
หมวดหมู่:การ์ตูนญี่ปุ่นแนวเซเน็ง
หมวดหมู่:แวมไพร์ในการ์ตูนญี่ปุ่น
หมวดหมู่:อะนิเพล็กซ์
หมวดหมู่:ฟีนิกซ์ (สำนักพิมพ์)
สามเหลี่ยมทองคำ

**สามเหลี่ยมทองคำ** หรือ **สามเหลี่ยมทอง** หรือ **โกลเดินไทรแองเกิล** () อาจหมายถึง:

## สถานที่
### ทวีปเอเชีย
* สามเหลี่ยมทองคำ (เอเชียตะวันออกเฉียงใต้)
* สามเหลี่ยมทองคำ (แม่น้ำแยงซี) ในประเทศจีน
* สามเหลี่ยมทองคำ (ประเทศอินเดีย) หมายถึงเมืองท่องเที่ยวหลัก เดลี อาครา และชัยปุระ
* สามเหลี่ยมทองคำจาการ์ตา ย่านธุรกิจของเมือง
* สามเหลี่ยมทองคำ (กัวลาลัมเปอร์)
* สามเหลี่ยมทองคำหมิ่นหนาน ในมณฑลฝูเจี้ยน
* มณฑลเหลียวหนิง หรือชื่อเล่น "สามเหลี่ยมทองคำ" ในจีนตะวันออกเฉียงเหนือ

### ทวีปยุโรป
* สามเหลี่ยมทองคำ (อัลการ์เว) ประเทศโปรตุเกส
* สามเหลี่ยมทองคำ (ประเทศฟินแลนด์)
* สามเหลี่ยมทองคำศิลปะ พิพิธภัณฑ์หลักสามแห่งในมาดริด ประเทศสเปน

#### สหราชอาณาจักร
* สามเหลี่ยมทองคำ (เชเชอร์)
* สามเหลี่ยมทองคำ ใน Epping Forest district ระหส่าง Chigwell, Loughton และ Buckhurst Hill ในเอสเซกซ์
* สามเหลี่ยมทองคำ (นอริช)
* สามเหลี่ยมทองคำ (ยอร์คเชอร์)
* สามเหลี่ยมทองคำ (มหาวิทยาลัย) มหาวิทยาลัยชั้นนำด้านการวิจัยในสหราชอาณาจักร

### อเมริกาเหนือ

#### แคนาดา
* โกลเดินไทรแองเกิล (ประเทศแคนาดา)
* โกลเดินไทรแองเกิล (ออตตาวา)

#### เม็กซิโก
* สามเหลี่ยมทองคำ ในเม็กซิกันตะวันตกเฉียงเหนือ พื้นที่ของซินาลัวคาร์เต็ล

#### สหรัฐ
* โกลเดินไทรแองเกิล (ภูเขาร็อกกี)
* โกลเดินไทรแองเกิล (แคลิฟอร์เนีย)
* โกลเดินไทรแองเกิล ย่านธุรกิจกลางของเบเวอร์ลีฮิลส์
* โกลเดินไทรแองเกิล (ซานดิเอโก)
* โกลเดินไทรแองเกิลในซาราโทกา
* โกลเดินไทรแองเกิล (เดนเวอร์)
* โกลเดินไทรแองเกิล (เคนทักกี)
* โกลเดินไทรแองเกิล (แมสซาชูเซตส์)
* โกลเดินไทรแองเกิล (มิสซิสซิปปี)
** ท่าอากาศยานท้องถิ่นโกลเดินไทรแองเกิล
* โกลเดินไทรแองเกิล (นิวเจอร์ซี)
* โกลเดินไทรแองเกิล (นิวแฮมป์เชียร์)
* โกลเดินไทรแองเกิล (พิตสเบอร์ก)
* โกลเดินไทรแองเกิล (เท็กซัส)
* โกลเดินไทรแองเกิล (วอชิงตันดีซี)
* โกลเดินไทรแองเกิล (วิสคอนซิล)

### ออสเตรเลีย
* โกลเดินไทรแองเกิล ชื่อเล่นของ บริสเบนซีบีดี
* โกลเดินไทรแองเกิล (นิวเซาธ์เวลส์)

## ศิลปะและบันเทิง
* โกลเดินไทรแองเกิลส์ อีกชื่อหนึ่งของ Triforce ในจักรวาลของวิดีโอเกม ''The Legend of Zelda''
* "โกลเดินไทรแองเกิล" เพลงโดย Jolin Tsai ในอัลบั้มปี *[[Agent J (album)|Agent J]]* ปี 2007
* "โกลเดินไทรแองเกิล" คอนในซีรีส์โทรทัศน์ ''MacGyver''

## ความหมายอื่น
* สามเหลี่ยมทองคำ (องค์ประกอบ)
* สามเหลี่ยมทองคำ (คณิตศาสตร์)
* สามเหลี่ยมทองคำของ Kimberling ส่วนขยายของ Clark Kimberling
* ''โกลเดินไทรแองเกิล'' (รถไฟ) ของการรถไฟเพนซิลเวเนีย
* *โกลเดินไทรแองเกิล* ชื่อเรียกความถี่ของการขนส่งทางรางโดย PATrain
การเลือกตั้งสมาชิกสภาผู้แทนราษฎรจังหวัดพิษณุโลก เขต 1 แทนตำแหน่งที่ว่าง พ.ศ. 2567

**การเลือกตั้งสมาชิกสภาผู้แทนราษฎรจังหวัดพิษณุโลก เขต 1 แทนตำแหน่งที่ว่าง พ.ศ. 2567** เป็นการเลือกตั้งสมาชิกสภาผู้แทนราษฎรจังหวัดพิษณุโลก เขต 1 แทนที่
ปดิพัทธ์ สันติภาดา ที่พ้นจากตำแหน่งจากการถูกตัดสิทธิทางการเมืองเป็นเวลา 10 ปี เนื่องจากเป็นกรรมการบริหารพรรคก้าวไกลซึ่งถูกยุบในคดียุบพรรคการเมือง พ.ศ. 2567 โดยกำหนดให้มีการเลือกตั้งในวันที่ 15 กันยายน พ.ศ. 2567

## ที่มา
เมื่อวันที่ 7 สิงหาคม พ.ศ. 2567 ศาลรัฐธรรมนูญได้อ่านคำวินิจฉัยในคดียุบพรรคการเมือง พ.ศ. 2567 ที่คณะกรรมการการเลือกตั้ง (กกต.) ยื่นขอให้ศาลมีคำสั่งยุบพรรคก้าวไกล และตัดสิทธิทางการเมืองของกรรมการบริหารพรรค จากกรณีกระทำการล้มล้างหรืออาจเป็นปฏิปักษ์ต่อการปกครองในระบอบประชาธิปไตยอันมีพระมหากษัตริย์ทรงเป็นประมุข ซึ่งสืบเนื่องจากคำวินิจฉัยของศาลรัฐธรรมนูญเมื่อวันที่ 31 มกราคม ปีเดียวกัน ที่ระบุว่า ความพยายามของพรรคในการหาเสียงเพื่อแก้ไขเพิ่มเติมประมวลกฎหมายอาญา มาตรา 112 เป็นการใช้สิทธิเสรีภาพล้มล้างการปกครอง โดยศาลได้วินิจฉัยให้ยุบพรรคก้าวไกล และตัดสิทธิทางการเมืองของคณะกรรมการบริหารพรรคทั้งหมดตั้งแต่เริ่มเสนอร่างกฎหมายดังกล่าวเมื่อวันที่ 10 กุมภาพันธ์ พ.ศ. 2564 จนถึงวันที่ศาลรัฐธรรมนูญวินิจฉัยการล้มล้างการปกครองข้างต้นเมื่อวันที่ 31 มกราคม พ.ศ. 2567 รวม 3 ชุด จำนวน 11 คน มีกำหนดเวลา 10 ปี ซึ่งรวมถึงนายปดิพัทธ์ สมาชิกสภาผู้แทนราษฎรจังหวัดพิษณุโลก เขต 1 ที่แม้จะถูกขับออกจากพรรคก้าวไกลและย้ายไปสังกัดพรรคเป็นธรรมแล้ว ด้วยเหตุผลเรื่องการดำรงตำแหน่งรองประธานสภาผู้แทนราษฎรคนที่ 1 แต่เคยดำรงตำแหน่งกรรมการบริหารพรรคก้าวไกลในช่วงดังกล่าว จึงทำให้นายปดิพัทธ์ถูกตัดสิทธิทางการเมืองเช่นกัน ส่งผลให้ตำแหน่ง สส. ของจังหวัดพิษณุโลก เขต 1 ว่างลงไปโดยปริยาย กกต. จึงต้องจัดให้มีการเลือกตั้งใหม่ภายใน 45 วันนับตั้งแต่มีคำวินิจฉัย

## ผู้สมัคร
คณะกรรมการการเลือกตั้งได้กำหนดให้วันที่ 21 – 25 สิงหาคม พ.ศ. 2567 เป็นวันเปิดรับสมัครรับเลือกตั้ง สำหรับพรรคการเมืองที่ส่งผู้สมัครรับเลือกตั้งมีรายชื่อดังต่อไปนี้

รายละเอียดของผู้สมัครมีดังต่อไปนี้

### ณฐชนน ชนะบูรณาศักดิ์
อดีตผู้ช่วย สส.ของ ปดิพัทธ์ สันติภาดา สมาชิกสภาผู้แทนราษฎรเจ้าของพื้นที่เดิมที่พ้นจากตำแหน่งเนื่องจากถูกตัดสิทธิ์ โดยก่อนหน้านี้ณฐชนนได้สังกัดพรรคถิ่นกาขาวชาววิไล (ชื่อเดิมของพรรคประชาชน) ไว้ก่อนล่วงหน้าแล้ว เพื่อรองรับการลงสมัครรับเลือกตั้งซ่อมในครั้งนี้ให้เป็นไปตามระยะเวลาที่กฎหมายกำหนด

### [[จเด็ศ จันทรา]]
อดีตกรรมการบริหารพรรคเพื่อไทย อดีตผู้สมัคร สส.พิษณุโลก เขต 3 ในการเลือกตั้งที่ผ่านมา

## ผลการเลือกตั้ง

## อ้างอิง

## แหล่งข้อมูลอื่น
* 

พิษณุโลก พ.ศ. 2567
พิษณุโลก เขต 1 แทนตำแหน่งที่ว่าง
หมวดหมู่:การเลือกตั้งในจังหวัดพิษณุโลก
หมวดหมู่:อำเภอเมืองพิษณุโลก
การตัด

right|frame|กรรไกรประเภทต่าง ๆ – สำหรับเย็บผ้า (ซ้าย), สำหรับกระดาษ (กลาง), สำหรับครัว (ขวา)
thumb|upright=1.35|เครื่องตัดกระจก แสดงล้อเหล็กกล้าแข็ง (ซ้ายสุด), ร่องสำหรับหักกระจก, และลูกบอล (ที่ปลายด้ามจับ) สำหรับเคาะ
**การตัด** คือการแยกหรือเปิดวัตถุทางกายภาพออกเป็นสองส่วนหรือมากกว่านั้น โดยการใช้แรงที่มีทิศทางที่เฉียบคม

เครื่องมือที่ใช้ในการตัดอย่างแพร่หลาย ได้แก่ มีด และ เลื่อย หรือในทางการแพทย์และวิทยาศาสตร์ใช้ มีดผ่าตัด และ เครื่องตัดละเอียด อย่างไรก็ตาม วัตถุที่มีความคมเพียงพอก็สามารถใช้ในการตัดได้ หากมีความแข็งมากกว่าวัตถุที่ถูกตัดและถูกใช้ด้วยแรงที่เพียงพอ แม้แต่ของเหลวก็สามารถใช้ในการตัดได้เมื่อถูกใช้ด้วยแรงที่เพียงพอ (ดู เครื่องตัดด้วยน้ำ).

การตัดเป็นปรากฏการณ์ของการอัดตัวและการเฉือน และจะเกิดขึ้นก็ต่อเมื่อความเค้นทั้งหมดที่เกิดจากเครื่องมือตัดเกินกว่าความแข็งแรงของวัสดุของวัตถุที่ถูกตัด สมการง่ายที่สุดที่ใช้ได้คือ:

\text{stress} = {\text{force} \over \text{area}} หรือ \tau=\frac{F}{A}

ความเค้นที่เกิดจากเครื่องมือตัดเป็นสัดส่วนโดยตรงกับแรงที่ใช้และเป็นสัดส่วนผกผันกับพื้นที่สัมผัส ดังนั้น พื้นที่ยิ่งน้อย (เช่น คมมีดที่คมกว่า) จะต้องการแรงในการตัดที่น้อยลง มักจะเห็นว่าขอบมีดที่ใช้ในการตัดวัสดุนุ่มจะบางกว่าและขอบมีดที่ใช้ตัดวัสดุแข็งจะหนากว่า การเปลี่ยนแปลงนี้เห็นได้จาก มีดครัว ไปจนถึง ขวาน ซึ่งเป็นการปรับสมดุลระหว่างการตัดง่ายของใบมีดบางและความแข็งแรงและความทนทานของขอบมีดที่หนาขึ้น

## การตัดโลหะ
การตัดเป็นแกนหลักของการผลิตมาตลอดประวัติศาสตร์ สำหรับโลหะมีวิธีการต่าง ๆ มากมายที่ใช้และสามารถแบ่งกลุ่มตามปรากฏการณ์ทางกายภาพที่ใช้ การตัดโลหะเป็นกระบวนการผลิตชิ้นงานโดยการกำจัดวัสดุที่ไม่ต้องการออกจากก้อนโลหะในรูปแบบของเศษโลหะ
* การสร้างเศษโลหะ (กระบวนการกำจัดวัสดุ) – การเลื่อย, การเจาะ, การกัด, การกลึง เป็นต้น
* การเฉือน – การเจาะ, การปั๊ม, การตัดด้วยกรรไกร, การตัดแบบ Blanking
* การขัด – การเจียร, การขัดละเอียด, การขัดเงา, การตัดด้วยน้ำ
* ความร้อน – การตัดด้วยเปลวไฟ, การตัดด้วยพลาสม่า, การตัดด้วยเลเซอร์
* อิเล็กโทรเคมิคอล – การกัดกรด, การตัดด้วยกระแสไฟฟ้า (EDM), การตัดด้วยอิเล็กโทรเคมิคอล (ECM)

ทุกวิธีมีข้อจำกัดในเรื่องความแม่นยำ, ต้นทุน, และผลกระทบต่อวัสดุ ตัวอย่างเช่น ความร้อนอาจทำลายคุณภาพของโลหะที่ผ่านการอบความร้อน และการตัดด้วยเลเซอร์ไม่เหมาะสมสำหรับวัสดุที่สะท้อนแสงสูง เช่น อะลูมิเนียม การตัดโลหะแผ่นด้วยเลเซอร์ทำให้เกิดชิ้นส่วนแบนและแกะสลักส่วนต่าง ๆ จากการออกแบบที่ซับซ้อนหรือเรียบง่าย โดยใช้วิธีนี้แทนการตัดแบบอื่น ๆ เนื่องจากกระบวนการที่รวดเร็วและความสามารถในการปรับแต่งได้

## ดูเพิ่ม
* การฉีก
* การตัดเฉือน
* การลับมีด
* การตัดด้วยเลเซอร์
* การตัดด้วยน้ำ

## อ้างอิง

## แหล่งข้อมูลอื่น
* 
* How stuff works – Handsaws
* Etching vs. traditional metal machining

ต
การฉีก

**การฉีก** คือการทำลายวัสดุออกเป็นชิ้น ๆ โดยใช้แรงโดยไม่ใช้เครื่องมือตัด รอยฉีกในกระดาษ, ผ้า, หรือวัตถุอื่น ๆ ที่คล้ายกัน อาจเป็นผลจากความพยายามโดยเจตนาด้วยมือเปล่าหรือเป็นอุบัติเหตุ แตกต่างจากการตัดซึ่งมักจะเป็นเส้นตรงหรือมีแบบแผนที่ควบคุมด้วยเครื่องมือเช่น กรรไกร รอยฉีกมักจะไม่เรียบและส่วนใหญ่มักไม่ได้วางแผนไว้ ยกเว้นการฉีกตามเส้นประ เช่นที่พบในม้วนกระดาษชำระหรือกระดาษเช็ดมือ ซึ่งถูกตัดบางส่วนมาก่อนแล้วทำให้การฉีกจะได้เส้นตรง

วัสดุต่าง ๆ มีความเปราะบางต่อการฉีกแตกต่างกัน วัสดุบางชนิดอาจทนทานต่อการฉีกเมื่ออยู่ในรูปแบบสมบูรณ์ แต่เมื่อมีการตัดหรือฉีกเล็กน้อย วัสดุนั้นจะถูกทำให้เสียหาย และความพยายามในการฉีกต่อเนื่องตามเส้นนั้นจะใช้แรงน้อยลง

วัสดุสามารถถูกวัดคุณสมบัติต้านทานการฉีกได้ด้วยวิธีทดสอบมาตรฐาน มีมาตรฐานหลายแบบที่ใช้ทั่วโลก ตัวแปรที่มีผลต่อความแข็งแรงในการฉีกได้แก่ รูปทรงของชิ้นทดสอบ, ความเร็วในการยืด, และอุณหภูมิ

## ดูเพิ่มเติม
* การตัด
* การเสียรูป (ฟลิกส์)
* ริปสต็อป
* การฉีกหน้าจอ

## อ้างอิง

หมวดหมู่:กลศาสตร์ของแข็ง
การแบ่งแถบสี

thumb|right|418px|ตัวอย่างของการแบ่งแถบสี ที่มองเห็นในท้องฟ้าในภาพถ่ายนี้
thumb|right|418px|ภาพประกอบการแบ่งแถบสี ใช้เพียง 3 บิตสำหรับช่องสีแดงในภาพสองภาพทางซ้าย 8 บิตในภาพทางขวา

**การแบ่งแถบสี** (Colour banding) ที่ละเอียดอ่อนของ การโปสเตอร์ไรเซชัน ในภาพดิจิตอล ซึ่งเกิดจากการที่สีของแต่ละพิกเซลถูกปัดเศษไปยังระดับสีดิจิตอลที่ใกล้ที่สุด แม้ว่าการโปสเตอร์ไรเซชัน มักจะทำขึ้นเพื่อสร้างเอฟเฟกต์ทางศิลปะ แต่การแบ่งแถบสีกลับเป็นสิ่งที่ไม่พึงประสงค์ ในโหมดสี 24 บิต 8 บิตต่อช่องสัญญาณมักถือว่าเพียงพอสำหรับการเรนเดอร์ภาพใน Rec. 709 หรือ sRGB อย่างไรก็ตาม ดวงตาสามารถมองเห็นความแตกต่างระหว่างระดับสีได้ โดยเฉพาะเมื่อมีขอบที่คมชัดระหว่างพื้นที่ขนาดใหญ่สองพื้นที่ของระดับสีที่อยู่ติดกัน ซึ่งจะเกิดขึ้นกับการไล่ระดับ แบบค่อยเป็นค่อยไป (เช่น พระอาทิตย์ตก พระอาทิตย์ขึ้น หรือท้องฟ้าสีคราม) และเมื่อเบลอภาพในปริมาณมาก 

การแบ่งแถบสีจะสังเกตเห็นได้ชัดเจนมากขึ้นเมื่อมีจำนวน บิตต่อพิกเซล (BPP) น้อยกว่า ที่ 16–256 สี (4–8&nbsp;BPP) ซึ่งมีเฉดสีน้อยกว่าและมีความแตกต่างระหว่างสีที่มากขึ้น

วิธีแก้ไขที่เป็นไปได้ได้แก่ การสั่นแบบกระจาย มาใช้และการเพิ่มจำนวนบิตต่อช่องสี

เนื่องจากการแบ่งแถบเกิดจากข้อจำกัดในการนำสนอภาพ การทำภาพ เบลอ ไม่ได้ช่วยแก้ไขปัญหานี้

## อ้างอิง

## แหล่งข้อมูลอื่น
*Dynamic range 24 vs 36 bit 

หมวดหมู่:กราฟิกคอมพิวเตอร์
หมวดหมู่:สิ่งประดิษฐ์ทางกราฟิกคอมพิวเตอร์
หมวดหมู่:สิ่งประดิษฐ์ทางสายตา
ทะเลทรายซีเรีย

**ทะเลทรายซีเรีย** ( *Bādiyat Ash-Shām*, ) หรือรู้จักในชื่อ **ทะเลทรายอาหรับเหนือ** (North Arabian Desert) **ทุ่งหญ้าสเตปป์จอร์แดน** (Jordanian steppe) หรือ **บาดิยา** (Badiya) เป็นภูมิภาคแบบทะเลทราย กึ่งทะเลทราย และทุ่งหญ้าสเตปป์ ครอบคลุมพื้นที่ราว 500,000 ตารางกิโลเมตร (200,000 ตารางไมล์) ของเอเชียตะวันตกเฉียงใต้ ซึ่งรวมถึงพื้นที่ทางเหนือของประเทศซาอุดีอาระเบีย ตะวันออกของประเทศจอร์แดน และตะวันตกของประเทศอิรัก ประมาณร้อยละ 85 ของพื้นที่ของประเทศจอร์แดน และร้อยละ 55 ของประเทศซีเรีย ทางทิศใต้ติดและเป็นส่วนหนึ่งของทะเลทรายอาหรับ พื้นที่เป็นพื้นที่เปิด เต็มไปด้วยหินหรือกรวด ดาดกรวดทะเลทราย บางจุดมีธารวาดี

## อ้างอิง

ซีเรีย